
 讗祝 讚讘专讬 转讜专讛 讘住转专. 讚讻转讬讘 讘住讬驻讬讛 讚拽专讗 诪注砖讛 讬讚讬 讗讜诪谉 讛转讜专讛 诪注砖讛 讗讜诪谞转讜 砖诇 讛拽讚讜砖 讘专讜讱 讛讜讗: 专讘 讘专 讗讞讜讛 讚专讘讬 讞讬讬讗 讚讛讜讗 讘专 讗讞转讬讛 讜专讘讛 讘专 讘专 讞谞讛 讘专 讗讞讜讛 讚专' 讞讬讬讗 [讚诇讗讜] 讘专 讗讞转讬讛 讻讚讗诪专讬谞谉 讘住谞讛讚专讬谉: 注讬讬讗. 讻讱 讻讬谞讛 砖诪讜 砖诇 专' 讞讬讬讗 诇砖讜谉 讙谞讗讬: 专讗讛 诪讬 拽讜专讗 诇讱. 讻诇讜诪专 爪讗 诪讻讗谉: 转讗. 讘讜讗 讗诇讬 讜讛讚专 砖诇讞 诇讬讛 诇讗 转讬转讬: 讜讝讛. 砖诇讬讞 砖谞讬 诇讗 专讗讬转讬: 讘专爪讜转 讛' 讚专讻讬 讗讬砖 讙诐 讗讜讬讘讬讜 讬砖诇讬诐 讗转讜. 讻讬 讛讜讗 注诇 讻专讞讜 讘讗: 诪讗讬 讟注诪讗 注讘讚转 讛讻讬. 讚砖谞讬转 讘砖讜拽: 讘讬讜诪讗 讚讻诇讛. 讚专砖讛 砖讛讻诇 诪爪讜讬讬谉 砖诐: 诪讜拽讬诐 诇讬讛 讘爪讚拽讛. 讚诪讬讘注讬 诇诪讬注讘讚 讘住转专: 诪专 注讜拽讘讗. 讻转诇诪讬讚 诇砖诪讜讗诇 讚砖诪讜讗诇 讙讚讜诇 讘转讜专讛 讬讜转专 诪诪专 注讜拽讘讗: 讻讬 讬转讘谉 讘讚讬谞讗 讻讜'. 诪砖讜诐 讚诪专 注讜拽讘讗 讛讬讛 谞砖讬讗: 讞讬讬拽讬 诇讬讛 讚讜讻转讬讛. 诪谞诪讬讻讬谉 诇讜 诪拽讜诐 讻砖讬讜砖讘 讘讚讬谉: 讻讬 讛讬讻讬 讚诪砖转诪注 诇讬讛 诪讬诇讬讛. 讚砖诪讜讗诇 专讘讬讛 讘转讜专讛: 讗讬讟专讬讚. 诪专 注讜拽讘讗 讘讚讬谞讗 砖讛讬讛 诪讞砖讘 讘讚讬谉 讜诇讗 讗讬讚讻专 诇讬讛 诇诪讬讝诇 讘转专 砖诪讜讗诇: 诇讗 谞讙讛 诇讱. 讻诇讜诪专: 诇讗 住讙讬 诇讱 讚讗讝讬诇谞讗 讘转专讱: 诇讬砖专讬 诇讬 诪专 讘转讬讙专讬讛. 讛讘 诇讬 专砖讜转讗 诇诪讬讛讚专: 讬讚注. 诪专 注讜拽讘讗: 讚谞拽讟. 砖诪讜讗诇 讘讚注转讬讛 诪砖讜诐 讚讗讝讬诇 讘转专讬讛: 诪讬 砖诪注转 砖诪转讗 诪驻讜诪讬讛. 讗讬 砖诪讬转 诇讱: 驻住讬拽 住讬讚专讗. 诇讬诪讚 驻专砖讬讜转: 诪讻诇诇 讚讗讬讻讗 专讗砖讜谞讬诐. 讜讛诇讗 诇讗 诪爪讬谞讜 砖讗诪专 讚讜讚 讚讘专讬 讗诇讗 讘诪拽专讗 讝讛 讚讚讘专讬 诇砖讜谉 谞讘讜讗讛: 讗转讛 砖讗讜诇. 砖谞讜诇讚转 讘诪讝诇讜: 讜讛讜讗 讚讜讚. 砖谞讜诇讚 讘诪讝诇 砖诇讱: 讗讘讚转讬 讻诪讛 讚讜讚. 砖讛讜讗 爪讚讬拽 诪诪讱: 砖讙讬讜谉. 砖讙讙讛 讛讬转讛 诇讜: 诪砖讜谞讛 讘诪注砖讬讜. 爪讚讬拽 讙诪讜专: 砖讛拽讬诐 注讜诇讛 砖诇 转砖讜讘讛. 砖讛讜讗 砖讘 转讞诇讛 讜谞转谉 讚专讱 诇砖讘讬诐 讻讚讗诪专讬谞谉 讘驻''拽 讚注''讝 (讚祝 讚:) 诇讗 讚讜讚 专讗讜讬 诇讗讜转讜 诪注砖讛 讗诇讗 砖讗诐 讞讟讗 讬讞讬讚 讗讜诪专讬诐 诇讜 讻诇讱 讗爪诇 讚讜讚 砖诪讞诇 诇讜 讛拽讘''讛 讗讜转讜 注讜谉 讗祝 讗转讛 讞讝讜专 讘转砖讜讘讛: 爪讜专 讬砖专讗诇. 诪讜砖诇 讘讗讚诐 讗谞讬 诪讬 诪讜砖诇 讘讬 爪讚讬拽 诪讜砖诇 讘讬 讜诪讘讟诇讛: 注讬专讗 讛讬讗讬专讬. 讛讜讛 诪转谞讬 诇讚讜讚 讗讙讘 讻专讬' 讜讻住转讜转 讜讚讜讚 讛讜讛 诪转谞讬 诇专讘谞谉 注诇 讙讘讬 拽专拽注: 专讗砖 诇讙' 讗讘讜转. 砖讛讜讗 讛讜诇讱 诇驻谞讬讛诐 诇注讜讛''讘: 诪注讚谉 注爪诪讜. 讻讜驻祝 注爪诪讜 讬讚讬讜 讜专讙诇讬讜 讘讬讞讚 讜讬讜砖讘 诇讗专抓: 讘讚讘专 讗讜专讬讛 讛讞转讬. 谞讟诇讜 诇讜 诪讗转讬诐: 

转讜住驻讜转



 讗讬谉 驻讬专讜砖 诇拽讟注 讝讛 

专讘讬谞讜 讞谞谞讗诇

住讜讙讬讗 讚砖诪注转讗 讻讱 讙讝专 专' 砖诇讗 讬砖谞讜 诇转诇诪讬讚讬诐 讘砖讜拽 砖谞讗诪专 讞诪讜拽讬 讬专讻讬讱 讻诪讜 讞诇讗讬诐 讜讗讬谉 讞诇讗讬诐 讗诇讗 专讘谞谉 讻讚讙专住讬谞谉 讘谞讚专讬诐 (诪讟.) 诪讗谉 讞讜诇讬诐 专讘谞谉 讜讛谉 砖诪转注住拽讬诐 讘转讜专讛 砖讛讬讗 诪注砖讛 讬讚讬 讗诪谉 讜讗诪专 专讘讬 诪讛 讬专讱 讝讛 讘住转专 讗祝 讚讘专讬 转讜专讛 讘住转专 讜讛谞讬 诪讬诇讬 讘砖讗专 讬诪讜转 讛砖谞讛. 



讗讘诇 讘讬讜诪讬 讚讻诇讛 诇讗 砖谞讗诪专 讞讻诪讜转 讘讞讜抓 转专讜谞讛 讘专讞讜讘讜转 转转谉 拽讜诇讛. 



讜谞讝讬驻讛 讚讬讚谉 讻诪讛 讛讜讬 讞讚 讬讜诪讗 讻诪专 注讜拽讘讗 讻讚 讬讚注 讚谞拽讬讟 砖诪讜讗诇 诪诇转讗 讘讚注转讬讛 谞讛讙 谞讝讬驻讜转讗 讘谞驻砖讬讛 讞讚 讬讜诪讗 讜讻专讘 谞讞诪谉 讚讗诪专 诇讛讛讬讗 讚砖诪注讛 诪驻讜诪讬讛 讚爪讜专讘讗 诪专讘谞谉 讻诪讛 讞爪讬驻讗 讛讗 [讗转转讗 讝讬诇讬] 谞讛讜讙 讘谞驻砖讬讱 讞讚 讬讜诪讗. 



诪专 讝讜讟专讗 讘专 讟讜讘讬讛 讛讜讛 驻住讬拽 住讬讚专讬讛 拽诪讬讛 讚专讘 讬讛讜讚讛 诪讟讬 诇讛讗讬 拽专讗 讜讗诇讛 讚讘专讬 讚讜讚 讛讗讞专讜谞讬诐 诪讻诇诇 讚讗讬讻讗 专讗砖讜谞讬诐 砖讗诇讬讛 讜诇讗 讛讙讬讚 诇讬讛. 



讗"诇 讗讟讜 诪讗谉 讚诇讗 讬讚注 驻讬专讜砖讗 讚讛讗讬 驻住讜拽讗 诇讗讜 讙讘专讗 专讘讛 讛讜讗 讬讚注 讚谞拽讬讟 诪讬诇转讗 讘讚注转讬讛 谞讛讙 谞讝讬驻讜转讗 讘谞驻砖讬讛 讞讚 讬讜诪讗. 驻砖讟讜讛 讚专讗砖讜谞讬诐 讛谉 讚讘专讬 讛砖讬专 讗砖专 砖专 讚讜讚 讘讬讜诐 讛爪讬诇 讛' 讗讜转讜 诪讻祝 讻诇 讗讜讬讘讬讜 讜诪讬讚 砖讗讜诇. 



讗"诇 讛拽讘"讛 砖讬专讛 讗转讛 讗讜诪专 注诇 诪驻诇转讜 砖诇 砖讗讜诇 讻讜'. 讻讬讜谉 讚讬讚注 讚讞讟讗 讞讝专 讜讛讜讚讛 讻讬 砖讙讙 讻讚讻转讬讘 砖讙讬讜谉 诇讚讜讚 讗砖专 砖专 诇讛' 注诇 讚讘专讬 讻讜砖 讘谉 讬诪讬谞讬 讜驻讬' 讻讬 讻讜砖 讛讜讗 砖讗讜诇. 



讜诇驻讬讻讱 讗诪专 讗诇讛 讚讘专讬 讚讜讚 讛讗讞专讜谞讬诐 谞讗诐 讚讜讚 讘谉 讬砖讬 谞讗诐 讛讙讘专 讛讜拽诐 注诇 砖讛拽讬诐 注讜诇讛 砖诇 转砖讜讘讛. 专讜讞 讛' 讚讘专 讘讬 讜诪诇转讜 注诇 诇砖讜谞讬. 讗诪专 讗诇讛讬 讬砖专讗诇 诇讬 讚讘专 爪讜专 讬砖专讗诇 讗诪专 诇讬 讛讜讗 讛诪讜砖诇 讘讗讚诐 讜爪讚讬拽 讛讜讗 讛诪讜砖诇 讘讬专讗转 讗诇讛讬诐 讛讜讗 诪讜砖诇 讘讚讘专讜 讻讬 诪讘讟诇 讘转讞讬谞转讜 讙讝讬专讜转 砖诇 讛拽讘"讛 讛专注讜转 诪诇讘讜讗 注诇 注诪讜 讬砖专讗诇.





专讬讟讘"讗

诪讻诇诇 讚讗讬讻讗 专讗砖讜谞讬诐. 驻专砖"讬 讝"诇 讚讘专讬 诪砖诪注 诇砖讜谉 谞讘讜讗讛 讜诇讛讻讬 诪转诪讛 诪讻诇诇 讚讗讬讻讗 专讗砖讜谞讬诐 讛讬讻谉 诪爪讬谞讜 诇讜 讚讘专讬 谞讘讜讗讛 讜诪住拽谞讗 讚专讗砖讜谞讬' 讛讬讬谞讜 讚讻转讬' 讜讬讚讘专 讚讜讚 诇讬讬' 讗转 讚讘专讬 讛砖讬专讛 讛讝讗转 讜讘讻诇 住驻专 转讛诇讬诐 诇讗 诪爪讬谞讜 砖讗诪专 讚讘专讬 谞讘讜讗讛 讗诇讗 讝讛 讛讚专 讗诪专 砖"住 诪讬诇转讗 讗讞专讬转讬 讗"诇 讛拽讘"讛 诇讚讜讚 讻讜' 讻诇 讝讛 诇砖讜谉 专砖"讬 讝"诇 讜讗讬谞讜 谞讻讜谉 讚讜讚讗讬 砖驻讬专 诪爪讬 诇诪讬诪专 讚讘专讬 注诇 专讜讞 讛拽讚砖 砖谞讗诪专 讘讜 讻诇 住驻专 转讛诇讬诐: 讜讘转讜住驻讜转 驻讬专砖讜 诪讻诇诇 讚讗讬讻讗 专讗砖讜谞讬诐 砖诇讗 谞转驻专砖讜 讜诪讗讬 谞讬讛讜 讚讗诇讜 诪驻谞讬 讗讜转谉 砖谞转驻专砖讜 讛讗 讜讚讗讬 诇讗 讗转讗 诇讗砖诪讜注讬' 讜讗住讬拽谞讗 讚专讗砖讜谞讬诐 讜讬讚讘专 讚讜讚 讻讬 讗注"驻 砖谞转驻专砖讜 讚讘专讬 讚讜讚 诇讗 谞转驻专砖讜 讘讜 讚讘专讬讜 砖讛砖讬讘 诇讜 讛拽讘"讛 讚讜讙诪转 讚讘专讬讜 讛讗讞专讜谞讬诐 砖谞讗' 讘讛诐 讗诪专 讗诇讛讬 讬砖专讗诇 讚讘专 爪讜专 讬砖专讗诇 讜讻讜' 砖讗讬谉 讚讘专讬 讛诪拽讜诐 诪驻讜专砖讬诐 讘诪拽专讗 讜讛砖转讗 诪驻专砖 砖"住 讚讘专讬 讛拽讘"讛 砖讗诪专 注诇 讚讘专讬 讛砖讬专讛 讛讝讗转 讜讗"诇 讛拽讘"讛 诇讚讜讚 讜讻讜':





讛诪讗讬专讬

讚讘专讬 转讜专讛 专讗讜讬 诇讛转注住拽 讘讛诐 讘住转专 讜砖诇讗 讘诪拽讜诪讜转 砖诇 驻专讛住讬讗 讚专讱 爪讞讜转 讗诪专讜 讞诪讜拽讬 讬专讻讬讱 诪讛 讬专讱 讘住转专 讗祝 讚讘专讬 转讜专讛 讘住转专 讗"讻 诪讛讜 砖讗诪专 讞讻诪讜转 讘讞讜抓 转专讜谞讛 讻诇 讛注讜住拽 讘转讜专讛 讘驻谞讬诐 转讜专转讜 诪讻专讝转 注诇讬讜 诪讘讞讜抓 讜诇讗 住讜祝 讚讘专 讘讚讘专讬 转讜专讛 讗诇讗 讗祝 爪讚拽讛 讜讙诪讬诇讜转 讞住讚讬诐 专讗讜讬 诇注讜砖讬讛谉 砖讬讛讬讜 注讜砖讬谉 讗讜转谉 讘住转专 讜砖诇讗 诇驻专住诐 注爪诪诐 讘讛诐 讜讻谉 讻诇 讻讬讜爪讗 讘讝讛:



诪讬 砖诪诪讜谞讛 注诇 讚讘专 讗讞讚 讻诇 砖讛讜讗 讘砖注转讜 讗讬谉 专讗讜讬 讗祝 诇讙讚讜诇 诪诪谞讜 诇讬讟讜诇 砖专专讛 诪诪谞讜 讗诇讗 讬讟讜诇 讻转专讜 讘住讜讙讬讗 讝讜 讗诪专讜 注诇 砖诪讜讗诇 讜诪专 注讜拽讘讗 讻讬 讛讜讜 讙专住讬 讛讜讛 讬转讬讘 诪专 注讜拽讘讗 拽诪讬讛 讚砖诪讜讗诇 讻诇讜诪专 砖讛讬讛 讬讜砖讘 砖诪讜讗诇 讘诪拽讜诐 谞注专讱 讬讜转专 诪诪专 注讜拽讘讗 诇驻讬 砖讛讬讛 讙讚讜诇 诪诪谞讜 讜讗注驻"讻 讗诪专讜 讻讬 讛讜讜 讬转讘讬 讘讚讬谞讗 讛讜讛 讬转讬讘 砖诪讜讗诇 拽诪讬讛 讚诪专 注讜拽讘讗 专"诇 诪驻谞讬 砖讛讬讛 诪专 注讜拽讘讗 讚讬讬谉 讜诇讗 讛讬讛 砖诪讜讗诇 谞讜讟诇 砖专专讛 诪诪谞讜 讘砖注转 讛讚讬谉 讻诇诇 讜讘诪讚专砖 讗诪专讜 砖谞讬诐 讗讬谉 谞讜讟诇讬谉 砖专专讛 诪讛诐 讘注诇 讛讘讬转 讘讘讬转讜 讜讛专讘 讘讬砖讬讘转讜:



爪专讬讱 讗讚诐 诇讛讝讛专 砖诇讗 诇讛诇讘讬谉 讗转 讞讘专讜 诪转讜讱 讚讘专讬讜 讜讘讻诇诇 讝讛 讻诇 砖砖讜讗诇 讚讘专 诇讗讬讝讛 讞讻诐 讜专讜讗讛 讘讜 砖讗讬谞讜 诪砖讬讘讜 讜砖讜转拽 讗讬谉 专讗讜讬 诇讞讝讜专 讜诇砖讗讜诇 诇讜 讗讜转讜 讚讘专 诇砖注转讜 注讚 砖讬讛讗 讛讞讻诐 爪专讬讱 诇讜诪专 诇讗 讬讚注转讬 讗诇讗 讗祝 讛讜讗 砖讜转拽 诇讜 讘住讜讙讬讗 讝讜 讗诪专讜 讘讗讞讚 诪谉 讛转诇诪讬讚讬诐 砖讛讬讛 砖讜讗诇 诇讗讞讚 诪讞讻诪讬讛诐 讜讛诇讛 砖讜转拽 讜讛讜讗 讞讜讝专 讜砖讜讗诇 讻诪讛 驻注诪讬诐 讜讛砖讬讘讜 讘讻注住 诪讗讬 讚注转讬讱 讚诪讗谉 讚诇讗 讬讚注 讛讗 诪讬诇转讗 诇讗讜 爪讜专讘讗 诪专讘谞谉 讛讜讗 讜讛砖讜讗诇 谞讛讙 谞讝讬驻讛 讘注爪诪讜 注诇 讻讱:





诪讛专砖"讗 - 讞讬讚讜砖讬 讛诇讻讜转

讙诪专讗 诇诪专 注讜拽讘讗 讘爪讬驻转讗 讻讜' 驻讬' 诪讞爪诇转 讻讛讛讬讗 讚驻专拽 讛谞讜讚专 讚诇讬 爪讬驻转讗 讻讜':砖诐 诪谞讬驻讛 讞讜砖诇讗 驻讬' 砖注讜专讬谉 砖诇讗 讘拽诇讬驻转诐 讞讜砖诇讗 拽专讬 诇讬讛 讻讚讗讬转讗 驻专拽 讬讜诐 讻驻讜专讬诐 讜讗驻砖专 砖讛讬讛 诪谞讬驻讛 讛拽诇讬驻讛 诪谉 讛讞讜砖诇讗 讜拽"诇:


讘驻专砖"讬 讘讚"讛 诪"讟 注讘讚转 讛讻讬 讚砖谞讬转 讘砖讜拽 讛住"讚 讜讗讞"讻 诪"讛 讘讬讜诪讗 讚讻诇讛 讚专砖讛 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讗"诇 注讬讬讗 诪讬 拽讜专讗 诇讱 讘讞讜抓 讻讜' 驻专砖"讬 注讬讬讗 讻讱 讻讬谞讛 砖诪讜 砖诇 专讘讬 讞讬讬讗 诇砖讜谉 讙谞讗讬 讻讜' 注讻"诇 讜谞专讗讛 讚讛讬讬谞讜 诇砖讜谉 讙谞讗讬 诇驻讬 砖专讘讬 讞讬讬讗 讛讬讛 诪讙诪讙诐 讘诇砖讜谞讜 砖讛讬讛 讗讜诪专 讛' 讘诪拽讬诐 讞' 讻讚讗诪专讬谞谉 讘诪讙讬诇讛 砖讗"诇 专讘讬 讻砖讗转讛 诪讙讬注 讗爪诇 讜讞讻讬转讬 诇讛' 诇讗 谞诪爪讗 讗转讛 诪讙讚祝 讜讛"谞 讛讬讛 诪讙诪讙诐 讘注' 讻讚讗诪专讬谞谉 砖诐 砖拽讜专讬谉 诇讗' 注' 诇驻讬 砖讗诇讜 讗讜转讬讜转 讛诐 拽专讜讘讬诐 讘诇砖讜谉 诪讗讜转讬讜转 讗讛讞"注 讜讘讚专讱 诇讙诇讜讙 讛讬讛 拽讜专讗 讗讜转讜 注讬讬讗 讘诪拽讜诐 讞讬讬讗 讻驻讬 讙诪讙讜诐 诇砖讜谞讜 讜讗诪专 诇讜 诪讬 拽讜专讗 诇讱 讘讞讜抓 专诪讝 诇讜 砖讛讬讛 诇讜诪讚 讘讞讜抓 讻诪"砖 讞讻诪讜转 讘讞讜抓 转专讜谞讛: 


谞讛讙 谞讝讬驻讜转讗 讘谞驻砖讬讛 转诇转讬谉 讬讜诪讬谉 讻讜'. 讜诪讜拽讬 诇讛 讘谞讝讬驻讛 讚谞砖讬讗. 讜讬砖 诇讚拽讚拽 讚讗讻转讬 转拽砖讬 讜讻讬 谞讝讬驻讜转讬讛 讚谞砖讬讗 讛讜讛 讟驻讬 诪谞讝讬驻讜转讬讛 讚讛拽讘"讛 讚讻转讬讘 讛诇讗 转讻诇诐 砖讘注转 讬诪讬诐 讻讚诪讬讬转讬 诪讬谞讬讛 诇注讬诇 讚讗讬谉 谞讝讬驻讛 驻讞讜转 诪讝' 讬诪讬诐 讜诪讬谞讬讛 谞诪讬 谞讬诇祝 讚讗讬谉 谞讝讬驻讛 讬讜转专 诪讝' 讬诪讬诐 讜讬"诇 讚诇讻讱 拽讗诪专 讘讘专讬讬转讗 讗注"驻 砖讗讬谉 专讗讬讛 诇讚讘专 讝讻专 讻讜' 讚专讗讬讛 讙诪讜专讛 讗讬谞讛 讚讝' 讚讛转诐 讗讬谞讛 讗诇讗 诪砖讜诐 爪专注转 砖讛讬讛 诇讛 讜讛"拽 拽专讗 讜讗讘讬讛 讬专拽 讙讜' 讛诇讗 转讻诇诐 砖讘注转 讬诪讬诐 诪砖讜诐 谞讝讬驻讛 讜诇讗 讙专注 爪专注转 讚讬讚讛 讜注讬"诇 讚讛转诐 诪砖讜诐 砖诇讗 讬转注讻讘讜 讬砖专讗诇 注讜讚 讘砖讘讬诇讛 讻讚讻转讬讘 讜讛注诐 诇讗 谞住注 注讚 讙讜'. 


讗"诇 讝讛 专讗讬转讬 讜讝讛 诇讗 专讗讬转讬 拽专讬 注诇讬讛 讘专爪讜转 讛' 讚专讻讬 讙讜'. 专"诇 讝讛 讛砖诇讬讞 砖专讗讛 讗讜转讜 讛诇讱 讘讚专讻讜 讜驻讙注 讘讜 讜讗"诇 转讗 讜讝讛 砖诇讬讞 砖谞讬 砖诇讗 专讗讛 讗讜转讜 诇驻讬 砖诇讗 讛诇讱 讘讚专讻讜 讜诇讗 讗"诇 讚诇讗 诇讬转讬: 


讗"诇 讗诐 拽专讬转 诇讗 砖谞讬转 讜讗诐 砖谞讬转 诇讗 砖诇砖转 讻讜'. 讛谞讬 讙' 诇砖讜谞讜转 讻诪砖诪注讛 诪拽专讗 诪砖谞讛 讜转诇诪讜讚 讜讻诪讗诪专 讬砖诇砖 讗讚诐 砖谞讜转讬讜 讘诪拽专讗 讘诪砖谞讛 讜讘转诇诪讜讚 讜讗诪专 讗诐 砖诇砖转 诇讗 驻讬专砖讜 诇讱 讛讬讬谞讜 砖诇讗 砖诪砖转 转"讞 讻诇 讛爪讜专讱 砖讬驻专砖讜 诇讱 讞讻诪讜转 讘讞讜抓 讙讜' 讻讚专讘讗 讻讜' 砖转讜专转讜 诪讻专讝转 注诇讬讜 诪讘讞讜抓 讻讜' 讜讻谉 讬转驻专砖 讻诇 讛注谞讬谉 讘专讞讜讘讜转 转转谉 拽讜诇讛 讙讜' 砖诪讻专讝转 注诇讬讜 讘专讞讜讘讜转 讜讘驻转讞讬 砖注专讬诐 讙讜' 砖讬讛讬讛 砖诪讜 谞讜讚注 讘砖注专讬诐 讻砖诐 讛讙讚讜诇讬诐: 


讜讛讗 讻转讬讘 诇讗 诪专讗砖 讘住转专 讙讜' 讛讛讬讗 讘讬讜诪讬 讚讻诇讛 讻讜'. 讜讛"讛 讚讛诪"诇 讚讛讛讜讗 讘转讞诇转 谞转讬谞转 讛转讜专讛 讘住讬谞讬 讗讬讬专讬 讻讚诪讜拽诪讬谞谉 诇讬讛 讘驻' 专' 注拽讬讘讗 讜砖诐 诪驻讜专砖: 


讛讗讬 讞诪讜拽讬 讬专讻讬讱 讻讜' 诪讜拽讬 诇讛 讘爪讚拽讛 讜讘讙诪"讞 讻讜'. 讚讻转讬讘 讘专讬砖讬讛 讚拽专讗 诪讛 讬驻讜 驻注诪讬讱 讘谞注诇讬诐 讘转 谞讚讬讘 讚讛讬讬谞讜 谞讜讚讘讬 爪讚拽讛 讜注讜砖讬诐 讙诪"讞: 


讜讛讜讜 讞讬讬拽讬 诇讬讛 诇诪专 注讜拽讘讗 讘爪讬驻转讗 讻讜'. 谞专讗讛 讚专"诇 讙诐 砖讘讚讬谞讗 讛讬讛 砖诪讜讗诇 讬讜砖讘 诇驻谞讬 诪专 注讜拽讘讗 诇驻讬 砖讛讬讛 讛讜讗 谞砖讬讗 诪"诪 谞讛讙 诪专 注讜拽讘讗 注谞讜讜转 讘注爪诪讜 谞讙讚 砖诪讜讗诇 讜讛讜讜 讞讬讬拽讬 诇讬讛 诪拽讜诐 讘谞诪讜讻讜转 注"讙 爪讬驻转讗 讚讛讬讬谞讜 诪讞爪诇转 砖讻诇 讝讛 讚专讱 砖驻诇讜转 注砖讛 诇讙讘讬 砖诪讜讗诇: 


讜拽讗 诪谞讬驻讛 讞讜砖诇讗讬 讻讜'. 讚讛讬讬谞讜 砖注讜专讬诐 拽诇讜驻讬诐 讜讛讬转讛 诪谞讬驻讛 拽诇讬驻转谉 诪转讜讻谉: 


讗诇诪诇讗 讗转讛 砖讗讜诇 讜讛讜讗 讚讜讚 讻讜' 驻专砖"讬 讗转讛 砖讗讜诇 砖谞讜诇讚转 讘诪讝诇 砖诇讜 讜讛讜讗 讚讜讚 砖谞讜诇讚 讘诪讝诇 砖诇讱 注讻"诇 讜讛讜讗 讚讞讜拽 诇转诇讜转 诪诇讻讜转 讘讬转 讚讜讚 讘诪讝诇 讜注讜讚 讚讛讗 讗诪专讬谞谉 讘住讜祝 驻"讘 讚诪住' 砖讘转 讗讬谉 诪讝诇 诇讬砖专讗诇 讙诐 注讬' 注诇 驻讬' 讛专"谉 讘讝讛 讘注"讬 砖讛讜讗 讚讞讜拽 讜谞专讗讛 诇驻专砖 注"驻 诪"砖 讘讬讜诪讗 讻诪讛 诇讗 讞诇讬 讜诇讗 诪专讙讬砖 讙讘专讗 讚诪专讬讛 住讬讬注讬讛 砖讗讜诇 讘讗讞讚 讜注诇转讛 诇讜 讚讜讚 讘砖转讬诐 讜诇讗 注诇转讛 诇讜 讜讻讜' 讜砖诐 驻讬专砖谞讜 注"讚 讛讘讗 诇讟讛专 诪住讬讬注讬谉 讗讜转讜 诪谉 讛砖诪讬诐 讛讬讬谞讜 讚讚讜讚 谞转谉 诇讘讜 诇砖讜讘 讘转砖讜讘讛 讜拽讘诇 注诇讬讜 讬住讜专讬谉 诇讛讜讚讜转 注诇 讞讟讗讬讜 讜讘拽砖 住诇讬讞讛 诪诪谞讜 讬转' 讘"讛 讻诪驻讜专砖 讘住驻专 转讛诇讬诐 讜讻讚诇拽诪谉 砖讛拽讬诐 注讜诇讛 砖诇 转砖讜讘讛 讜诪谉 讛砖诪讬诐 住讬讬注讜讛讜 诪砖讗"讻 砖讗讜诇 砖诇讗 诪爪讬谞讜 讘讜 砖讘拽砖 住诇讬讞讛 讜诇讗 讘拽砖 诇拽讘诇 讬住讜专讬谉 注诇 诪注砖讛 讚讗讙讙 讜讛砖转讗 讛"拽 讛讻讗 讗诇诪诇讬 讗转讛 砖讗讜诇 砖诇讗 砖讘 讘讻诇 诇讘讜 讜诇讗 住讬讬注讬讛 诪专讬讛 讜讛讜讗 讚讜讚 砖讛讬讛 诪拽讘诇 注诇讬讜 诇砖讜讘 讘转砖讜讘讛 讜住讬讬注讬讛 诪专讬讛 讗讘讚转讬 讻诪讛 讚讜讚 诪驻谞讬讜 砖讛讜讗 爪讚讬拽 诪诪讱 砖讛讜讗 讘讗讞讚 讜讗转讛 讘砖转讬诐 讜讚讜"拽: 


注诇 讚讘专讬 讻讜砖 讘谉 讬诪讬谞讬 讜讻讜 讻讜砖 砖诪讜 讻讜' 诪砖诪注 诇讬讛 讘驻砖讬讟讜转 讚拽讗讬 讗砖讗讜诇 讚诇讗 诪爪讬谞讜 讘讻诇 注谞讬谞讬 讚讜讚 砖讜诐 诪注砖讛 砖讛讬讛 诇讜 注诐 讻讜砖 讗讘诇 诪爪讬谞讜 专讜讘 注谞讬谞讬讜 注诐 砖讗讜诇 砖讛讬讛 讘谉 讬诪讬谞讬. 讜拽讗诪专 诪讛 讻讜砖 诪砖讜谞讛 讘注讜专讜 讗祝 砖讗讜诇 诪砖讜谞讛 讘诪注砖讬讜 讚讻谉 诪爪讬谞讜 讚诪讚诪讛 讛诪注砖讬诐 诇注讜专讜 砖诇 讻讜砖讬 讻诪"砖 讛讬讛驻讜讱 讻讜砖讬 注讜专讜 讙讜' 讙诐 讗转诐 转讜讻诇讜 诇讛讬讟讬讘 讙讜' 专"诇 讚砖讗专 爪讘注讬诐 讗驻砖专 诇讛砖转谞讜转 诪砖讗"讻 爪讘注 讛砖讞讜专 砖诇 注讜专 讛讻讜砖讬 砖讛讜讗 讘转讜诇讚转讜 讻讱 讜诇讗 诪砖转谞讛: 


讻讬讜爪讗 讘讜 注诇 讗讜讚讜转 讛讗砖讛 讛讻讜砖讬转 讻讜' 讜讛诇讗 爪驻讜专讛 砖诪讛 讻讜'. 讛讻讬 诪砖诪注 诇讬讛 讚诇讗讜 讗砖讛 讗讞专转 讛讬讗 诪讚讻转讬讘 讛讗砖讛 讛讻讜砖讬转 讘讛' 讛讬讚讬注讛 讚诪砖诪注 讛讗砖讛 讛谞讝讻专转 讻讘专 讜讛讬讗 爪驻讜专讛 砖谞讝讻专转 讻讘专 砖讛讬讗 讗砖转讜 砖诇 诪砖讛 讜讻谉 讙讘讬 注讘讚 诪诇讱 讛讻讜砖讬 讘讛' 讛讬讚讬注讛 讚拽讗讬 讗诪诇讱 砖谞讝讻专 诇驻谞讬讜 砖讛讜讗 爪讚拽讬讛讜 砖讛讬讛 讗讝 诪诇讱 讜诇讗 拽讗讬 讗注讘讚 讛谞讝讻专 诇驻谞讬 驻谞讬讜 讜讘诪讚专砖 拽讗诪专 讚拽讗讬 讛讻讜砖讬 讗注讘讚 讜讛讜讗 讘专讜讱 讘谉 谞专讬讛 讜诇讗 讬转讬讬砖讘 诇驻讬 讝讛 讛讛' 讛讬讚讬注讛 讚讛讻讜砖讬 讜拽专讗讛 讻讜砖讬转 讙讘讬 讚讘讜专 诪专讬诐 讜讗讛专谉 讻诇讜诪专 砖讛讬转讛 讻讻讜砖讬转 诪砖讜谞讛 讘诪注砖讬讛 讛讟讜讘讬诐 讜诪砖讛 讛讬讛 驻讜专砖 诪诪谞讛 讜讗诪专讜 讛专拽 讗讱 讘诪砖讛 讙讜' 讜讻谉 注讘讚 诪诇讱 讛讻讜砖讬 砖讚讬诪讛 讗转 爪讚拽讬讛讜 讘讗讜转讜 诪注砖讛 讛讟讜讘 砖讛爪讬诇 讗转 讬专诪讬讛讜 诪谉 讛讘讜专 诇讻讜砖讬 讛诪砖讜谞讛 讘注讜专讜 讜讻谉 讛诇讗 讻讘谞讬 讻讜砖讬讬诐 讗转诐 讙讜' 诇讙讘讬 砖讗专 讗讜诪讜转 砖讝讻专 砖诐 讜驻诇砖转讬诐 诪讻驻转讜专 讜讗专诐 诪拽讬专 拽专讗 讗转 讬砖专讗诇 讻讜砖讬讬诐 砖讛诐 诪砖讜谞讬诐 讘诪注砖讬讛诐 讛讟讜讘讬诐 诪砖讗专 讗讜诪讜转 讻诪讜 砖讛讻讜砖讬 诪砖讜谞讛 讘注讜专讜 诪砖讗专 讻诇 讗讚诐: 


砖讛拽讬诐 注讜诇讛 砖诇 转砖讜讘讛 讻讜' 诪驻讜专砖 驻"拽 讚注"讝: 


讛"拽 讗诪专 讗诇讛讬 讬砖专讗诇 讻讜' 诪讬 诪讜砖诇 讘讬 爪讚讬拽 讻讜' 诇砖讜谉 专砖"讬 讘住驻专 砖诪讜讗诇 讜专讘讜转讬谞讜 驻讬专砖讜讛讜 讗诪专 讚讜讚 讗诇讛讬 讬砖专讗诇 诇讬 讚讘专 讗诇讬 讚讘专 爪讜专 讬砖专讗诇 讜诪讜砖诇 讘讗讚诐 讗谞讬 讜诪讬 诪讜砖诇 讘讬 爪讚讬拽 砖讗谞讬 讙讜讝专 讙讝讬专讛 讜讛讜讗 诪讘讟诇讛 注讻"诇 讜住讬驻讬讛 讚讛讗讬 拽专讗 讬专讗转 讗诇讛讬诐 讜讬砖 诇驻专砖 注讚"讝 讜诪讬 诪讜砖诇 讘讬 爪讚讬拽 注"讬 讬专讗转 讗诇讛讬诐 注"讚 砖讗诪专讜 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 讝讜 讛讙讝讬专讛 讗讬谞讛 讘讬讚讬 砖诪讬诐 砖讛爪讚讬拽 诪讜砖诇 讘讬: 


讛"拽 讜讗诇讛 砖诪讜转 讙讘讜专讜转讬讜 砖诇 讚讜讚 讻讜'. 讚诇驻讬 驻砖讟讬讛 讚讜讗诇讛 砖诪讜转 讛讙讘讜专讬诐 讗砖专 讛讬讛 诇讚讜讚 诪讜住讘 讗讚诇诪讟讛 讚讞砖讜讘 砖诪讜转 讗谞砖讬诐 讛讙讘讜专讬诐 讗砖专 讛讬讜 诇讚讜讚 讗讬谉 诪拽讜诐 诇讻讗谉 讬讜砖讘 讘砖讘转 讙讜' 讜注"讻 讚专砖讜 讚讻讜诇讬讛 拽专讗 诪讜住讘 诇讚讜讚 砖讛讬讛 诇讜 砖诐 讙讘讜专讛 讻砖讛讬讛 讬讜砖讘 讘讬砖讬讘讛 讻讚专讱 讛讙讘讜专讬诐 砖诇讗 讛讬讛 讬讜砖讘 注诇 讻专讬诐 讜讻住转讜转 讻专讗讜讬 诇诪诇讱 讜讗"诇 讛拽讘"讛 讗讞专 砖讛砖驻诇转 注爪诪讱 讘砖注讛 砖注住拽转 讘转讜专讛 讻讗讬诇讜 讗讬谞讱 诪诇讱 转讞讻诪讜谞讬 转讛讗 讻诪讜谞讬 讻讜' 讻讚诇注讬诇 砖讛爪讚讬拽 诪讜砖诇 讘讬 砖讗谞讬 讙讜讝专 讙讝讬专讛 讻讜' 讜讛讬讬谞讜 讻诪讜谞讬 砖讗谞讬 诪讘讟诇 讘讻诇 砖讗专 讛讚讘专讬诐 讙讝讬专讜转 讜诪讞砖讘讜转 砖讗专 讗讚诐 讻讱 讗转讛 转讛讬讛 诪讘讟诇 讙讝讬专转讬 讻讚诇注讬诇 讛爪讚讬拽 诪讜砖诇 讘讬 讻讜'. 讜讗诪专 砖讛讜讗 专讗砖 讛砖诇讬砖讬诐 诇讙' 讗讘讜转 讻讜' 讻驻专砖"讬 讜注讜讚 讗诪专讬' 讘驻专拽 注"驻 讘住注讜讚讛 讚诇注转讬讚 讚讙' 讛讗讘讜转 讬诪谞注讜 诪诇讘专讱 讜讚讜讚 讬讗诪专 诇讬 谞讗讛 诇讘专讱 讻讜' 注"砖 讜讛讬讬谞讜 砖讛讜讗 专讗砖 诇讙' 讗讘讜转 砖讛讙讚讜诇 诪讘专讱. 


讗诪专 注讚讜谞讬}爪"诇 注讚讬谞讜. 讛诪讙讬讛{ 讛注爪谞讬 讻讜' 讛讬讛 诪注讚谉 注爪诪讜 讻转讜诇注转 讻讜' 注讬' 驻专砖"讬 讘住驻专 砖诪讜讗诇 注讚讬谞讜 讻砖讛讬讛 注讜住拽 讘转讜专讛 讻讜专讱 讜诪拽砖专 注爪诪讜 讻转讜诇注转 讻诪讜 诪注讚谞讜转 讻讬诪讛 讻讜' 注"砖 讜讘注专讜讱 驻讬' 讻砖讛讬讛 注讜住拽 讘转讜专讛 讛讬讛 诪注讚谉 注爪诪讜 注讚 砖讬转专讻讱 讘砖专讜 讻转讜诇注转 砖转讛讗 讚注转讜 诪讬讜砖讘转 注诇讬讜 讜讻砖讛讬讛 讬讜爪讗 诇诪诇讞诪讛 讛讬讛 诪转拽砖讛 讻注抓 讻诇 诪讚讛 注讜砖讛 讘砖注转 讛爪讜专讱 注讻"诇: 


注诇 讞' 诪讗讜转 讻讜' 砖讛讬讛 讝讜专拽 讞抓. 讘拽专讗 诇讗 讛讜讝讻专 讞抓 讗讘诇 诪砖诪注 诇讬讛 讘驻注诐 讗讞转 讛讬讬谞讜 讘诪讻讛 讗' 讜讝讛 讗"讗 专拽 讘讞抓 砖讛讜诇讱 诪专讞讜拽 诪讗讬砖 诇讗讬砖 注讚 讞' 诪讗讜转 讗讬砖 砖谞注砖讜 讞诇诇讬诐 讜讝"砖 讞诇诇 诇砖讜谉 讬讞讬讚 讻讗讬诇讜 讞' 诪讗讜转 讗讬砖 讛讜讜 讗讬砖 讗'. 讜讗诪专 


砖讛讬讛 诪转讗谞讞 注诇 诪讗转讬诐 讚讻转讬讘 讗讬讻讛 讬专讚讜祝 讗讞讚 讗诇祝. 诪砖诪注 诇讬讛 讛讻讬 讗讬讻讛 讬专讚讜祝 讗' 诪讬砖专讗诇 讗诇祝 诪谉 讛讗讜诪讜转 讜专砖"讬 讘讞讜诪砖 驻讬' 讘讛讬驻讱 讗讬讻讛 讬专讚讜祝 讗讞讚 诪谉 讛讗讜诪讜转 讗诇祝 诪讬砖专讗诇 讻砖讛谉 讘讙诇讜转 讛讜讗 注"驻 讛住驻专讬 讜讗诪专 讻讗谉 讚讜讚讗讬 讝讜 讛讘专讻讛 讚讗' 诪讬砖专讗诇 讬专讚讜祝 讗诇祝 诪讛讗讜诪讜转 讜讚讗讬 谞转拽讬讬诐 讘讬诪讬 讚讜讚 讜讗"讻 诪讗讬 专讘讜转讬讛 讚讞' 诪讗讜转 讞诇诇 砖讛专讬 诇讗 谞转拽讬讬诐 讘讜 讗讬讻讛 讬专讚讜祝 讗' 讗诇祝 讜拽讗诪专 讚讜讚讗讬 砖讛讬讛 专讗讜讬 诇讛转拽讬讬诐 讘讚讜讚 讜注"讝 讛讬讛 诪转讗谞讞 讜讬爪转讛 讘转 拽讜诇 专拽 讘讚讘专 讗讜专讬讛 讜讙讜' 砖讛讞讟讗 砖诇 讛专讬讙转 讗讜专讬讛 讘诪诇讞诪讛 讙专诐 诇讜 砖诇讗 讛专讙 注讜讚 讘' 诪讗讜转 讞诇诇 讘诪诇讞诪讛:





专砖"砖

讙诪专讗 讜砖谞讛 诇砖谞讬 讘"讗 讻讜' 讜诇专讘讛 讘专 讞谞讛. 讻爪"诇 注讬' 转讜住' 住谞讛讚专讬谉 (讛) 讚"讛 专讘讛:



讙诪' 砖诐 讚诇讗 讬讚注 驻讬专讜砖讗 讚讛讗讬 拽专讗 诇讗讜 讙讘专讗 专讘讛 讛讜讗. 讻讬讜爪讗 讘讝讛 讘讙讬讟讬谉 (讜 讘):



专砖"讬 讚"讛 讻讬 讬转讘讬 讘讚讬谞讗. 诪砖讜诐 讚诪专 注讜拽讘讗 讛讬讛 谞砖讬讗. 讘砖讘转 (谞讛) 拽专讬 诇讬讛 砖诪讜讗诇 讗讘"讚 讜讻"讻 专砖"讬 讘拽讚讜砖讬谉 (诪讚 讘) 讜砖诐 讘砖讘转 讘住讛"驻 注讜拽讘谉 讘"谞 专"讙 讜注讬' 住谞讛讚专讬谉 讘住"驻 讝"讘 讘专砖"讬 讜转讜住':



专砖"讬 讚"讛 诪讻诇诇 讚讗讬讻讗 专讗砖讜谞讬诐. 讚讚讘专讬 诇砖讜谉 谞讘讜讗讛. 讛谉 诪爪讬谞讜 讚讘专讬 拽讛诇转 讜讗讬讻讗 诪"讚 讚讗讬谞讛 诪讟诪讗讛 讗讛"讬. 讜讻谉 诪爪讗谞讜讛讜 讛专讘讛 注诇 讚讘专讬 讞讜诇. 讜讗讜诇讬 专"诇 讻讗谉 讚讜拽讗 讜讻讚讻转讬讘 讗诪专 讗诇讛讬 讬砖专讗诇 诇讬 讚讘专 讻讜':



专砖"讬 讚"讛 专讗砖 诇讙' 讗讘讜转. 砖讛讜讗 讛讜诇讱 诇驻谞讬讛诐 诇注讜讛"讘. 讗讜诇讬 讬讻讜讜谉 诇讛讗 讚住谞讛讚专讬谉 (拽讘) 讘谉 讬砖讬 讘专讗砖 注"砖:





讛讙讛讜转 讬注讘"抓

讬爪讗 专' 讞讬讬讗 讻讜'. 谞"讘 爪"注 砖讛讬讛 专"讞 诪诪专讛 注"驻 谞砖讬讗. 讜讬"诇 讻讛讛讬讗 讚砖诇讛讬 谞讙诪专 讛讚讬谉 讘注诪砖讗 讚讚专砖 讗讻讬谉 讜专拽讬谉 讻诇 讗砖专 讬诪专讛 讗转 驻讬讱 讬讻讜诇 讗驻讬' 诇讚"转 讻讜':


砖诐 讛讜讛 讬转讬讘 诪"注 拽诪讬讛 讚砖诪讜讗诇 讻讜'. 谞"讘 砖讛讬讛 砖诪讜讗诇 讬讜砖讘 讘专讗砖. 讜讘讚讬谉 讛讬讛 诪"注 讬讜砖讘 讘专讗砖 诪砖讜诐 砖讛讬讛 讗讘"讚 讻讚讗讬' 讘驻专拽 讘诪讛 讘讛诪讛 [谞"讛 讗'] 讛诇讻讱 诪讬讘注讬 诇诪注讘讚 诇讬讛 讬拽专讗 讟驻讬 诪砖讜"讛 讛讬讗 砖注转讗 讬转讬讘 砖诪讜讗诇 拽诪讬讛 讻转诇诪讬讚 诇驻谞讬 专讘讜. 讜讛讬讬谞讜 谞诪讬 讚讞讬拽讬 诇讬讛 讚讜讻转讗 诇诪"注 讘爪讬驻转讗. 讘砖注讛 砖讬讜砖讘讬谉 讘讚讬谉 讛讬讜 拽讜讘注讬谉 诪拽讜诐 诇诪"注 诇讻讘讜讚 讜诇转驻讗专转 讻讙讜谉 讻住讗 讬拽专 讗讜 诪爪注 谞讗讛 注诇 讛诪讞爪诇转 砖讛讬讜 专讙讬诇讬谉 诇讬砖讘 注诇讬讛 讘砖注转 讛讙讬专住讗 讻讚讗诪专讬谞谉 [讘专讻讜转 讻"讛 讗'] 讛谞讬 爪讬驻讬 讚讘讬 专讘. 讜讻讚讬 诇讛专讗讜转 拽爪转 砖专专讛 讛讬讜 诪讬讞讚讬诐 诇讜 诪拽讜诐 讞砖讜讘 讘驻谞讬 注爪诪讜. 讻讬 讛讬讻讬 讚诇砖转诪注谉 诪讬诇讬讛 讚诪"注. 讻诇讜诪专 砖讬讛讬讜 讚讘专讬讜 谞砖诪注讬谉 诇讘注诇讬 讚讬谞讬谉 讜转讛讗 讗讬诪转讜 注诇讬讛诐. 讻讱 谞"诇 讘专讜专 讘住"讚 讜驻专砖"讬 讗讬谞讜 讘专讜专 讗爪诇讬:


砖诐 转讛讗 专讗砖 诇砖诇砖转 讗讘讜转. 谞"讘 讚讗讬讛讜 诪诇讱 讜讗讬谞讛讜 诇讗讜 诪诇讻讬 讜讻转讬讘 [诪讬讻讛 讘] 讜讬注讘讜专 诪诇讻诐 诇驻谞讬讛诐:





讘谉 讬讛讜讬讚注

讗指诪址专 诇值讬讛旨: "注执讬旨指讬讗, 专职讗值讛 诪执讬 拽讜止专值讗 诇职讱指 诪执讘旨址讞讜旨抓"!. 驻讬专砖 专砖"讬 讻讱 讻讬谞讛 砖诪讜 砖诇 专讘讬 讞讬讬讗 诇砖讜谉 讙谞讗讬. 讜拽砖讗 讗讬讱 讬拽专讗讛讜 讘砖诐 讙谞讗讬 讜讚讬 诇讜 讛谞讝讬驻讛 讜讻讬谞讜讬 砖诐 讛讗讚诐 诇讙谞讗讬 讞诪讜专 诪讗讚 讚讗诪专讜 专讘讜转讬谞讜 讝"诇 (讘讘讗 诪爪讬注讗 谞讞:) 讛诪讻谞讛 讞讘讬专讜 诇讙谞讗讬 讗讬谉 诇讜 讞诇拽 诇注讜诇诐 讛讘讗 诪砖讜诐 讚讗讝讬诇 住讜诪拽讗 讜讗转讬 讞讜讜专讗.
讜谞专讗讛 诇讬 讚讗讬谉 拽专讬讗转讜 讘砖诐 注执讬旨指讬讗 讞砖讬讘讛 诇讙谞讗讬 诪驻谞讬 讻讬 专讘讬 讞讬讬讗 讘注爪诪讜 讘注转 砖诪讝讻讬专 砖诪讜 讘驻讬讜 讗讬谞讜 讬讻讜诇 诇讗讜诪专讜 讻诪讜 砖讛讜讗 讗诇讗 诪砖谞讛讜 讚讛讜讗 讗讜诪专 讛"讗 讘诪拽讜诐 讞' 讜讻诪讜 砖讻转讘 诪讛专砖"讗 砖讛讜讗 诪讙诪讙诐 讘讗讜转讬讜转 讗讞讛"注 讚诇讻讱 讗诪专 诇讜 专讘讬 讻砖讗转讛 诪讙讬注 诇驻住讜拽 讜职讞执讻执旨讬转执讬 诇址讛殖' (讬砖注讬讛讜 讞, 讬讝) 诇讗 谞诪爪讗 讗转讛 诪讞专祝 注讬讬谉 砖诐 (诪讙讬诇讛 讻讚:). 讜诇驻讬 讝讛 专讘讬 讞讬讬讗 讻砖讬讝讻讜专 讗转 砖诪讜 讘驻讬讜 诪讜讻专讞 诇拽专讗 讗转 砖诪讜 讛讬讬讗 讘讗讜转 讛"讗 讘诪拽讜诐 讞讬"转 讜诇讻谉 讗诐 讛讞诇讬祝 诇讜 专讘讬 讗讜转 讞讬"转 讘讗讜转 注讬"谉 砖讙诐 讛讬讗 诪讻诇诇 讗讜转讬讜转 讗讞讛"注 讗讬谉 谞讞砖讘 砖拽讜专讛讜 诇讙谞讗讬.
讗讱 注讚讬讬谉 讬砖 诇讛拽砖讜转 诇诪讛 诇讗 拽专讗讜 讘砖诐 讛讬讬讗 讘讛"讗 讻讗砖专 拽讜专讗 专讘讬 讞讬讬讗 讗转 注爪诪讜? 讜讗诪专转讬 讟注诐 讛讙讜谉 讘注讝专转 讛砖诐 讻讬 诪诇转 讛讬讬讗 诪砖诪注讜转讛 诪讛专讛 讻诪讜 砖讗诪专讜 讘砖讘转 (砖讘转 拽讬讟.) 讜讗诪专 诇讛讜 讗砖讜专 讛讬讬讗 讗砖讜专 讛讬讬讗 讜讻谉 讗诪专讬谞谉 砖诐 讻讬 讛讬讻讬 讚诇讬拽讜诪讜 讛讬讬讗 讜讻谉 讘讞讜诇讬谉 住诇讬拽 讘砖专讗 讛讬讬讗 讜讻转讘 讛注专讜讱 驻讬专讜砖 讛讬讬讗: 诪讛专讛, 讜诇讻谉 讗诐 讛讬讛 讗讜诪专 诇讜 '讛讬讬讗 专讗讛 诪讬 拽讜专讗 诇讱' 诇讗 讛讬讛 讞讜砖讘 砖拽讜专讗 讗讜转讜 讘砖诐 讛讬讬讗 讘诪拽讜诐 讞讬讬讗 讗诇讗 讛讬讛 讞讜砖讘 砖讗讜诪专 诇讜 '诪讛专讛 专讗讛 诪讬 拽讜专讗 诇讱' 讻诇讜诪专 转专讗讛 讘诪讛专讛 讜诇讻讱 拽专讗讜 讘砖诐 注讬讬讗 讻讚讬 砖讬讘讬谉 砖拽讜专讗 讗转 砖诪讜 讻讱.
讜诪讛 砖专爪讛 诇拽专讗 砖诪讜 讘讞讬诇讜祝 讗讜转 诪谉 讗讞讛"注 专诪讝 诇讜 讘讝讛 讗驻讬诇讜 讘诇讗 讙讝专讛 讚讬讚谉 砖讙讝专谞讜 砖诇讗 讬砖谞讛 讗讚诐 诇转诇诪讬讚讬讜 讘砖讜拽 讛谞讛 讗转讛 诪爪讚 注爪诪讱 讗讬谉 专讗讜讬 诇讱 讚讘专 讝讛 诇注砖讜转讜 诪讗讞专 讻讬 诪讜讻专讞 砖转讞诇讬祝 讗转 讗讜转 讞讬"转 讘讗讜转 讗讞专转 讗诐 转砖谞讛 讘砖讜拽 砖砖诐 注讜讘专讬诐 讜砖讘讬诐 砖讗讬谉 讬讜讚注讬诐 讟讘注讱 讜诪讚转讱 讬讘讜讗讜 诇讬讚讬 讟注讜转 讘讚讘专讬诐 砖砖讜诪注讬谉 诪诪讱 讻讬 诪诇讘讚 砖讬砖 驻住讜拽讬诐 讻诪讜 驻住讜拽 讜职讞执讻执旨讬转执讬 诇址讛殖' 讜讻谉 谞址驻职砖值讈谞讜旨 讞执讻职旨转指讛 诇址讛殖' (转讛诇讬诐 诇讙, 讻) 砖讬讜爪讗讬诐 诪驻讬讱 讘讞讬诇讜祝 讛诪讜讘谉 讚专讱 讞讬专讜祝 讻讬 讬砖诪注 讘讗讝谞讬讛诐 讗讜转 讛"讗 讘诪拽讜诐 讞讬"转 讜讻谉 注讜讚 讻诪讛 诪拽专讗讜转 讗讬讻讗 讘讝讛 讛谞讛 讙诐 讘砖讜诪注诐 讚讘专 讛诇讻讛 讜诪砖谞讛 讬讘讜讗讜 讘讛诐 诇讬讚讬 讟注讜转 讚专讱 诪砖诇 讗诐 转专爪讛 诇讜诪专 '讞讬讬讘' 讬砖诪注 讛砖讜诪注 '讛讬讬讘' 讜诇讗 讬讚注 诪讗讬 拽讗诪专! 讜讗诐 讘讗转 诇讜诪专 讞砖讘讜谉 讘讞讬"转 讬砖诪注 讛砖讜诪注 '讛砖讘讜谉' 讜讻谉 讻讬讜爪讗 讘讝讛.
讜诪爪讗转讬 讘讬专讜砖诇诪讬 专讘讬 讞讬讬讗 注讗诇 诇讚讜讱 驻诇谉 讗转讜 讜讗诪专讜 诇讬讛 讚拽讗 诪讝诇讝诇讬 讘砖诪讬谞讬 注爪专转 谞讟诇 驻转拽讗 讜讻转讘 注诇讬讛 讘址旨讬旨讜止诐 讛址砖职旨讈诪执讬谞执讬 注植爪侄专侄转 转执旨讛职讬侄讛 诇指讻侄诐 (讘诪讚讘专 讻讟, 诇讛), 讗诇 转拽专讬 '转讛讬讛' 讗诇讗 '转讞讬讛' 讬讛讬讛 诇讻诐 讗专讬讻讜转 讬诪讬诐! 注讚 讻讗谉. 讜驻专砖讜 讛诪驻专砖讬诐 讝"诇 讛讟注诐 砖讛讜爪专讱 诇讻转讜讘 讜诇讗 讗诪专 讘驻讬讜 诪驻谞讬 砖讛讜讗 讛讬讛 拽讜专讗 讛"讗 讘诪拽讜诐 讞讬"转 讜讗诐 讛讬讛 讗讜诪专 讘驻讬讜 诇讗 讛讬讜 讚讘专讬讜 诪转讬讬砖讘讬谉 讻讬 讛讬讛 诪讜讻专讞 诇讜诪专 讗诇 转拽专讬 转讛讬讛 讗诇讗 转讛讬讛 讚讗讬谞讜 讬讻讜诇 诇讜诪专 转讞讬讛 讘讞讬"转 诇讻讱 讛讜爪专讱 诇讻转讜讘 讘驻转拽讗 注讚 讻讗谉 讚讘专讬讜.
讜讛砖转讗 讗转讬 砖驻讬专 注专注讜专 砖诇 专讘讬 注诇讬讜 讗讬讱 转砖谞讛 讘砖讜拽 诇驻谞讬 注讜讘专讬诐 讜砖讘讬诐 砖讗讬谞诐 诪讻讬专讬诐 讘讟讘注 诇砖讜谞讱 讜讘讝讛 讬讘讜讗讜 讛讚讘专讬诐 砖诇讱 诇讬讚讬 拽诇拽讜诇 讘讗讝谞讬讛诐 讻讬 讘砖诇诪讗 转诇诪讬讚讬诐 砖诇讱 讬讜讚注讬诐 讟讘注讱 讜诇讗 讗转讜 诇诪讟注讬 讗讱 讗讞专讬诐 讚诇讗 讬讚注讬 讟讜注讬谉 讛诐 讜诇讻谉 讛讞诇讬祝 诇讜 讛讗讜转 砖讚专讻讜 诇讛讞诇讬祝 讛讜讗 讘注爪诪讜 讻讚讬 诇专诪讜讝 诇讜 注诇 讚讘专 讝讛. 讜诪讛 砖讛讞诇讬驻讜 讘注讬谉 讜诇讗 讛讞诇讬驻讜 讘讛"讗 讻讘专 讬砖讘谞讜 诇谞讻讜谉 讘注讝专转 讛砖诐 讬转讘专讱.



拽指专执讬 注植诇值讬讛旨: (诪砖诇讬 讟讝, 讝) "讘旨执专职爪讜止转 讛' 讚旨址专职讻值讬 讗执讬砖讈, 讙旨址诐 讗讜止讬职讘指讬讜 讬址砖讈职诇执诐 讗执转旨讜止". 爪专讬讱 诇讛讘讬谉 诇诪讬 拽专讬 讗讜止讬职讘指讬讜 讻讗谉? 讜谞专讗讛 诇讬 讘住"讚 讚拽讗讬 注诇 讛砖讟谉 讚讜讚讗讬 诪讛 砖砖讙讙 专讘讬 讞讬讬讗 诪注讬拽专讗 诇砖谞讜转 讘砖讜拽 讛驻讱 讙讝专转 专讘讬谞讜 讛拽讚讜砖 讻诇 讝讛 讛讬讛 诪注砖讛 砖讟谉 砖讛讟注讛讜 讻讚讬 砖讬住讘讘 诇讜 爪注专 讝讛 砖诇 谞讝讬驻讛 诪讞诪转 拽谞讗转讜 讘讜 讜讗讜转讜 讛讬讜诐 讛砖诇讬诐 讛砖讟谉 讗转讜 砖讗诐 讛讬讛 讛砖讟谉 专讜爪讛 讛讬讛 注讜砖讛 注讻讘讛 诪注讟 诇专讘讬 讞讬讬讗 讗讞专 砖诇讬讞 专讗砖讜谉 注讚 砖讬讙讬注 砖诇讬讞 讛砖谞讬 讜讗讝 讛讬讛 谞住讙专 讙诐 讘讗讜转讜 讛讬讜诐 讗讱 讗讜转讜 讛讬讜诐 讛砖诇讬诐 讗转讜 讜讗讚专讘讛 注砖讛 注讻讘讛 诇砖诇讬讞 讛砖谞讬 砖诇讗 讬讙讬注 讗爪诇 专讘讬 讞讬讬讗 注讚 砖讬诇讱 专讘讬 讞讬讬讗 讗爪诇 专讘讬.



讗执诐 拽指专执讬转指, 诇止讗 砖讈指谞执讬转指. 讜职讗执诐 砖讈指谞执讬转指, 诇止讗 砖讈执诇旨址砖讈职转旨指, 讜职讗执诐 砖讈执诇旨址砖讈职转旨指, 诇止讗 驻旨值专职砖讈讜旨 诇职讱指 讞植讻指诪执讬诐. 谞专讗讛 诇讬 讘住"讚 讛讻讜谞讛 讚讗诪专讜 讘注讬专讜讘讬谉 (注讬专讜讘讬谉 谞讚:) 讞讬讬讘 讗讚诐 诇诇诪讚 诇转诇诪讬讚讬讜 讗专讘注讛 驻注诪讬诐 讜讬诇驻讬 诇讛 诪谉 讛讻转讜讘 讜诇讝讛 讗诪专 讗诐 拽专讬转 讘驻注诐 专讗砖讜谞讛 诇讗 砖谞讬转 驻注诐 砖谞讬转 讜讗诐 砖谞讬转 诇讗 砖诇砖转 讘驻注诐 砖诇讬砖讬转 讜讗诐 砖诇砖转 诇讗 驻讬专砖讜 诇讱 讞讻诪讬诐 讘驻注诐 专讘讬注讬转.



讻旨指诇 讛指注讜止住值拽 讘旨址转旨讜止专指讛 诪执讘旨执驻职谞执讬诐, 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓. 谞专讗讛 诇讬 讘住"讚 讛讻讜谞讛 讗诐 诇讜诪讚 转讜专讛 诇砖诪讛 砖讛讜讗 讘驻谞讬诐 讻讬 讛讻讜谞讛 诇砖诪讛 讛讬讗 专拽 讘诇讘, 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓 砖注诇 讬讚讬 讻讱 讝讜讻讛 诇讻讜讬谉 讗诇讬讘讗 讚讗诪转 讜诇讗住讜拽讬 砖诪注转转讗 讗诇讬讘讗 讚讛诇讻转讗 砖讬讛讬讛 讛诇讻讛 讻诪讜转讜 讘讻诇 诪拽讜诐.
讗讜 讬讜讘谉 讘住"讚 讛讻讜谞讛 讗诐 讬诇诪讜讚 讘讞诇拽 讛住讜讚 砖讛讜讗 驻谞讬诪讬 讬讝讻讛 砖讬讗讬专讜 注讬谞讬讜 诇讛砖讬讙 讘诇讬诪讜讚 讛谞讙诇讛 砖讛讜讗 讘讞讜抓 砖讬转讞讻诐 讘讜 讘讝讻讜转 讛诇讬诪讜讚 砖诇 讛住讜讚 砖讬专讗讛 住讬诪谉 讬驻讛 讘诇讬诪讜讚讜.
讗讜 讬讜讘谉 讘住"讚 讛诪诇讜讬 砖诇 讗讜转讬讜转 '诇讘' [诇诪"讚 讘讬"转] 讛诐 讗讜转讬讜转 '转诪讬讚' 讜讝讛讜 砖讗诪专 讻旨指诇 讛指注讜止住值拽 讘旨址转旨讜止专指讛 诪执讘旨执驻职谞执讬诐 专讜爪讛 诇讜诪专 驻谞讬诪讬讜转 讛诇讘 讻讬 讛诪诇讜讬 讛讬讗 驻谞讬诪讬讜转 讛驻砖讜讟 讚讛讬讬谞讜 砖讬诇诪讜讚 讘转诪讬讚讜转 讗讝 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓 砖讬转专讘讜 讗爪诇讜 讛转诇诪讬讚讬诐 讜讬讛讬讛 专讗砖 讬砖讬讘讛.
讜注讜讚 谞专讗讛 诇讬 讘住"讚 注诇 驻讬 诪讛 砖讗诪专讜 讘住"讚 讘专诪讝 讛讻转讜讘 (讜讬拽专讗 讘, 讜) 驻指旨转讜止转 讗止转指讛旨 驻执旨转执旨讬诐, 砖讬诇诪讜讚 讘讻诇 讞诇拽讬讛 砖讛诐 驻专讚"住 [驻砖讟 专诪讝 讚专砖 住讜讚] 讜诇讗 讬讜爪讗 讬讚讬 讞讜讘转讜 讘诇讬诪讜讚 讞诇拽 讗讞讚 讘诇讘讚 讜旨驻执旨转执旨讬诐 专讜爪讛 诇讜诪专 讞诇拽讬诐 砖讜谞讬诐. 讜讛谞讛 诪诇讜讬 讗讜转讬讜转 讞讻诐 讻讝讛 讞讬"转 讻"祝 诪"诐 讛诪诇讜讬 诇讘讚讜 讛讜讗 讗讜转讬讜转 驻执旨转执旨讬诐 讜讛注讜住拽 讘转讜专讛 谞拽专讗 讞讻诐 讜讗讜转讬讜转 砖诇 转讜讗专 讗讚诐 讝讛 讗砖专 诪讘讞讜抓 讛诐 讗讜转讬讜转 讞讻诐 砖讛诐 诪讻专讬讝讬谉 注诇 讞讻诪转讜 讜讗讜转讬讜转 砖讛诐 讘驻谞讬诐 砖诇 转讜讗专 讝讛 讛诐 驻执旨转执旨讬诐 砖诪讜专讬诐 注诇 砖诇讬诪讜转 转讜专转讜 砖讛讬讗 讘讻诇 讞诇拽讬诐 砖诇 讛转讜专讛 讚讛讬讬谞讜 驻执旨转执旨讬诐.
讜讝讛讜 砖讗诪专 讻旨指诇 讛指注讜止住值拽 讘旨址转旨讜止专指讛 诪执讘旨执驻职谞执讬诐 专讜爪讛 诇讜诪专 讘诪讛 砖专诪讜讝 讘驻谞讬诐 砖讘转讜讗专 砖诇讜 砖讛诐 驻转讬诐 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓 砖诇 转讜讗专 砖诇讜 砖讛讜讗 讞讻诐 砖转讜专转讜 诪转驻砖讟转 讘讻诇 讛注讜诇诐 讜讛讻诇 讬讚注讜 砖讛讜讗 讞讻诐 讜讬讘讜讗讜 诇诇诪讜讚 诪诪谞讜 转讜专讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 诪讘驻谞讬诐 专讜爪讛 诇讜诪专 讘爪谞讬注讜转 讻讚讻转讬讘 (诪砖诇讬 讬讗, 讘) 讜职讗侄转 爪职谞讜旨注执讬诐 讞指讻职诪指讛, 讗讝 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓 砖讬讗讬专讜 驻谞讬诐 砖诇讜 讻讚讻转讬讘 (拽讛诇转 讞, 讗) 讞指讻职诪址转 讗指讚指诐 转指旨讗执讬专 驻指旨谞指讬讜, 讜讻诪讜 砖讗诪专讜 讘讙诪专讗 (谞讚专讬诐 诪讟:) 讚讗诪专讛 诪讟专讜谞讬转讗 诇专讘 讬讛讜讚讛 驻谞讬讱 爪讛讜讘讬谉 讚讜诪讬谉 诇诪诇讜讬诐 讘专讘讬转 讗讜 诇诪讙讚诇讬 讞讝讬专讬诐 讗讜 诇砖讜转讬谉 讬讬谉! 讜讗诪专 讻诇 讛谞讬 转诇转讗 诇讬转 讘讬 讗诇讗 讞指讻职诪址转 讗指讚指诐 转指旨讗执讬专 驻指旨谞指讬讜, 注讚 讻讗谉 讚讘专讬讜 谞专"讜.



讗指诪址专 诇指讛旨: 诪执讬 砖讈指诪址注职转旨职 砖讈址诪职转旨指讗 诪执驻旨讜旨诪值讬讛旨?. 诪拽砖讬诐 诪砖诪注 讚讗讜转讛 讛讗砖讛 讛讬转讛 讞讬讬讘转 砖诪转讗 注诇 讝讗转 讜讻讬讜谉 讚讗诪专讛 诇讗 砖诪注讛 讗诪讗讬 诇讗 砖诪转讗 专讘 谞讞诪谉? 讜谞专讗讛 诇讬 讘住"讚 讚注诇 驻讬 讛讙讚讛 砖诇讛 讗讬谉 诇砖诪转讗 讚讛讗 拽讬讬诪讗 诇谉 '讗讬谉 讗讚诐 诪砖讬诐 注爪诪讜 专砖注' 讚讗讬谉 讗讚诐 谞讗诪谉 注诇 注爪诪讜 讜讗讬讱 讬砖诪转 讗讜转讛 注诇 驻讬 讚讘专讬讛?



讗指诪址专 诇值讬讛旨: 讗址讞植专止谞执讬诐 诪执讻旨职诇指诇 讚旨职讗执讬讻旨指讗 专执讗砖讈讜止谞执讬诐! 讜职专执讗砖讈讜止谞执讬诐 诪址讗讬 谞执讬讛讜旨?. 驻讬专砖 专砖"讬 讚讘专讬 诇砖讜谉 谞讘讜讗讛 讜诇讗 诪爪讬谞讜 砖讗诪专 讚讜讚 讚讘专讬 讗诇讗 讘讝讛 讛驻住讜拽. 讛谞讛 讻讗谉 讛拽讜砖讬讗 讬讚讜注讛 讚讛讗 拽讜讚诐 讝讛 讻转讬讘 (砖诪讜讗诇 讘' 讻讘, 讗) '讜址讬职讚址讘值旨专 讚指旨讜执讚 诇址讛殖' 讗侄转 讚执旨讘职专值讬 讛址砖执旨讈讬专指讛 讛址讝止旨讗转' 讜讗讬讱 谞注诇诐 诪谉 诪专 讝讜讟专讗 讞住 讜砖诇讜诐 驻住讜拽 讝讛? 讜讘砖诇诪讗 注诇 专讘 讬讛讜讚讛 讗讬谉 拽讜砖讬讗 讚讛讜讗 诇讗 讗诪专 诇讜 诪驻谞讬 砖谞转讻讜谉 诇谞住讜转讜 讘讚专讱 讗专抓 砖爪专讬讱 诇谞讛讜讙 讛转诇诪讬讚 注诐 讛专讘, 讗讱 诪专 讝讜讟专讗 讗讬讱 拽砖讬讗 诇讬讛 讘讝讛?
讜谞专讗讛 诇讬 讘住"讚 讚讬讚讜注 讻讬 讚讘专讬 讛砖讬专讛 讛讛讬讗 诇讗 讗诪专诐 讚讜讚 讛诪诇讱 注"讛 讘讘转 讗讞转 讗诇讗 驻住拽讬 驻住拽讬 讚讗诪专诐 讻谞讙讚 注砖专讛 讗讜讬讘讬诐 砖讛讬讜 诇讜 讞诪砖讛 诪讬砖专讗诇 讜讞诪砖讛 诪谉 讗讜诪讜转 讛注讜诇诐 讜注诇 讻诇 讛爪诇讛 砖注砖讛 诇讜 讛砖诐 讬转讘专讱 诪讗讞讚 诪讛诐 讗诪专 驻住讜拽讬 砖讬专讛 讜讛谉 讛谉 讛驻住讜拽讬诐 讛讗诪讜专讬诐 讘砖讬专讛 讝讜 砖谞讝讻专 讘讛 注砖专讛 拽讬诇讜住讬谉 讜讻诪讜 砖讻转讘 诪讛专砖"诇 [专讘讬 砖诪讜讗诇 诇讗谞讬讬讗讚讜] 讝"诇 讘讻诇讬 讬拽专 讬注讜讬谉 砖诐. 讜诇驻讬 讝讛 诪专 讝讜讟专讗 讛讻讬 拽讗诪专 讻讬讜谉 讚讗诪专 讚讘专讬 讚讜讚 讛讗讞专讜谞讬诐 诪讻诇诇 讚讗讬讻讗 专讗砖讜谞讬诐 砖讛诐 讚讘专讬诐 砖谞讗诪专讜 拽讜讚诐 讝讛 讜讛诪讛 砖讬讬讻讬诐 诇讚讘专讬诐 讛讗讞专讜谞讬诐 讗诇讜 讜诇讝讛 砖讜讗诇 '诪址讗讬 谞执讬讛讜旨?' 讻讬 讛砖讬专讛 讛讗诪讜专讛 诇诪注诇讛 讬砖 讘讛 拽讬诇讜住 讛砖讬讬讱 诇讛爪诇转讜 诪砖讗讜诇 讜讬砖 讘讛 拽讬诇讜住 讛砖讬讬讱 诇讛爪诇转讜 诪谉 讚讜讗讙 讜讬砖 诇讛爪诇转讜 诪讗讞讬转讜驻诇 讜讻谉 砖讗专 讗讜讬讘讬讜 讜讗诇讜 讛讗讞专讜谞讬诐 注诇 讗讬讝讛 诪讗讜转诐 讛专讗砖讜谞讬诐 拽讗讬.
讜讝讛讜 砖讗诪专 专讗砖讜谞讬诐 讚砖讬讬讻讬 诇讚讘专讬诐 讛讗讞专讜谞讬诐 诪址讗讬 谞执讬讛讜旨? 讜诪住讬拽 转诇诪讜讚讗 讚拽讗讬 注诇 讛诪驻讜专砖 砖讘砖讬专讛 讚讛讬讬谞讜 注诇 讛爪诇转讜 诪谉 砖讗讜诇 讛诪诇讱 注"讛 讗砖专 驻专讟 讗讜转讜 讘专讗砖讜谞讛 讚讻转讬讘 (转讛诇讬诐 讬讞, 讗) 诪执讻址旨祝 讻指旨诇 讗止讬职讘指讬讜 讜旨诪执讬址旨讚 砖指讈讗讜旨诇, 讜讛讬讬谞讜 讻讬 讛拽讚讜砖 讘专讜讱 讛讜讗 讛讜讻讬讞 讗转 讚讜讚 讛诪诇讱 注"讛 注诇 讛砖讬专讛 砖讗诪专 讘诪驻诇转 砖讗讜诇 讜讗讝 讗讞专讬 讝讛 驻转讞 讘讚讘专讬诐 讗诇讜 讜诇讻谉 讻转讬讘 讘讛讜 讗讞专讜谞讬诐.



讗执诇职诪指诇值讬 讗址转旨指讛 砖讈指讗讜旨诇 讜职讛讜旨讗 讚旨指讜执讚, 讗执讘旨址讚职转旨执讬 讻旨址诪旨指讛 讚旨指讜执讚 诪执驻旨指谞指讬讜. 讛谞讛 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 驻讬专砖 砖讚讜讚 讛诪诇讱 注"讛 谞驻砖讜 讛讬转讛 拽讚讜砖讛 讜讙讚讜诇讛 诪讗讚 讗讱 讛讬转讛 拽讜讚诐 讘讜讗讛 诇注讜诇诐 讛讝讛 讘注诪拽讬 讛拽诇讬驻讜转 讜讝讜 讛讬转讛 转讞讬诇转 讘讬讗转讛 诇注讜诇诐 讛讝讛 讜诇讻谉 讛讬讛 讬爪专讜 诪转讙讘专 注诇讬讜 诪讗讚 讜讗讬谞讜 谞讞砖讘 注诇讬讜 注讜谉 讻诇 讻讱 讻诪讜 砖讗专 讘谞讬 讗讚诐 讻讬 讬讜讚注 讗诇拽讬诐 转讙讘讜专转 讛讬爪专 诪讞诪转 讛住讬讙讬诐 讛讗讞讜讝讬诐 讘讛 诪爪讚 讛拽诇讬驻讛 讜讟专讞讜 讙讚讜诇 诪讗讚 讘诪注砖讬讜 讛讟讜讘讬诐 诪讛 砖讗讬谉 讻谉 谞砖诪转 砖讗讜诇 讛诪诇讱 注"讛 诇讗 讛讬讛 讘讛 住讬讙讬诐 讜讗讞讬讝讛 诪爪讚 讛拽诇讬驻讜转 讜讝讛 住讜讚 诪讛 砖讗诪专讜 讞讝"诇 '讗执诇职诪指诇值讬 讗址转旨指讛 砖讈指讗讜旨诇 讜职讛讜旨讗 讚旨指讜执讚 讗执讘旨址讚职转旨执讬 讻旨址诪旨指讛 讚旨指讜执讚 诪执驻旨指谞指讬讜' 讜讛讘谉 讝讛 诪讗讚! 注讚 讻讗谉 讚讘专讬讜 注讬讬谉 砖诐.
讜诇驻讬 讟注诪讜 砖诇 专讘讬谞讜 讬讜讘谞讜 讛讬讟讘 讚讘专讬讜 砖诇 讚讜讚 讘驻住讜拽讬 讗值诇侄旨讛 讚执旨讘职专值讬 讚指讜执讚 讛指讗址讞植专止谞执讬诐 (砖诪讜讗诇 讘' 讻讙, 讗) 讚拽讗讜 注诇 讗讜转讜 注谞讬谉 讗讞专 砖砖诪注 诪讛拽讚讜砖 讘专讜讱 讛讜讗 砖讗诪专 诇讜 '讗执诇职诪指诇值讬 讗址转旨指讛 砖讈指讗讜旨诇 讜职讛讜旨讗 讚旨指讜执讚 讗执讘旨址讚职转旨执讬 讻旨址诪旨指讛 讚旨指讜执讚 诪执驻旨指谞指讬讜' 讗讝 讛讘讬谉 砖讛讜讗 诪诇讗讻转讜 讙讚讜诇讛 讜诪诇讞诪讛 讙讚讜诇讛 讬砖 诇讜 注诐 讛拽诇讬驻讜转 砖诪讞诪转 讻谉 讝讻讛 诇诪诇讜讻讛 诪讛 砖诇讗 讝讻讛 砖讗讜诇 讛诪诇讱 注"讛 讜诇讻讱 讗诪专 '诪职砖执讈讬讞址 讗直诇止拽值讬 讬址注植拽止讘 讜旨谞职注执讬诐 讝职诪执专讜止转 讬执砖职讉专指讗值诇' 砖讝讻讬转讬 诇讛讬讜转 诪砖讬讞 讗诇拽讬 讬注拽讘 讘砖讘讬诇 诪诇讗讻转讬 砖讗谞讬 爪专讬讱 诇讛讬讜转 谞注讬诐 讝诪讬专讜转 讬砖专讗诇 诇讛诇讞诐 讘拽诇讬驻讜转 讜诇讝诪专 注专讬爪讬诐 讜注讜讚 讬砖 诇讬 讛转谞爪诇讜转 讗砖专 讗诪专转讬 砖讬专讛 注诇 诪驻诇转 砖讗讜诇 讻讬 诇讗 诪诇讘讬 讗诪专转讬 讗诇讗 专讜旨讞址 讛殖' 讚执旨讘侄旨专 讘执旨讬 讜旨诪执诇指旨转讜止 注址诇 诇职砖讈讜止谞执讬 (砖诪讜讗诇 讘' 讻讙, 讘), 讻讬 讻诇 讗讜转诐 讚讘专讬诐 讗诪专转讬诐 讘专讜讞 讛拽讜讚砖.
讜讘讝讛 诪讜讘谉 诪讛 砖讗诪专 讗讘讬讙讬诇 诇讚讜讚 讛诪诇讱 注"讛 讻执旨讬 诪执诇职讞植诪讜止转 讛殖' 讗植讚止谞执讬 谞执诇职讞指诐 讜职专指注指讛 诇止讗 转执诪指旨爪值讗 讘职讱指 诪执讬指旨诪侄讬讱指 (砖诪讜讗诇 讗' 讻讛, 讻讞), 讻诇讜诪专 讻讬讜谉 讚诪诇讞诪讜转 讛' 讗讚讜谞讬 谞诇讞诐 讘注讘讜专 讛谞驻砖 砖诇讱 诇讻讱 专注讛 诇讗 转诪爪讗 讘讱 砖诇讗 讬讞砖讜讘 讛' 诇讱 注讜谉 讻讬 讬讜讚注 讗诇拽讬诐 转讜拽祝 讛诪诇讞诪讛 讗砖专 诇讱.



诪址讛 讻旨讜旨砖讈执讬 诪职砖讈只谞旨侄讛 讘旨职注讜止专讜止, 讗址祝 砖讈指讗讜旨诇 诪职砖讈只谞旨侄讛 讘旨职诪址注植砖讉指讬讜. 谞专讗讛 诇讬 讛讚诪讬讜谉 讛讜讗 诇注谞讬谉 讝讛 讚砖讬谞讜讬 注讜专 讛讻讜砖讬 诪讞诪转 专讜讘 砖讞专讜转讜 讛讜讗 谞专讙砖 诇讻诇 讗讚诐 转讻祝 讘讛砖拽驻讛 讛专讗砖讜谞讛 讗驻讬诇讜 诪专讞讜拽 讻谉 砖讗讜诇 讛诪诇讱 注"讛 诇专讜讘 转讜拽祝 爪讚拽转讜 谞专讙砖 讜谞专讗讛 诇讻诇 讗讚诐 砖讛讜讗 爪讚讬拽 讙诪讜专 讜讘注诇 诪注砖讬诐 讟讜讘讬诐 转讻祝 讜诪讬讚 讘讛砖拽驻讛 讛专讗砖谞讛.
讜注讜讚 谞专讗讛 诇讬 诇驻讬 讚讘专讬 专讘讬谞讜 讛讗专"讬 讝"诇 讛谞讝讻专 诇注讬诇 讚谞砖诪转 砖讗讜诇 讛讬转讛 谞拽讬讛 诪谉 讛住讬讙讬诐 讗诐 讻谉 讻砖专讜谉 讛诪注砖讬诐 讗爪诇讜 讘讟讘注 讻诪讜 砖讞专讜转 注讜专 讛讻讜砖讬 砖讛讬讗 讘讟讘注 诪讬爪讬专转讜 讜诇讗 谞砖讞专讜 注诇 讬讚讬 住讬讘讛 砖拽专讛 诇讜.



讛植讜指讛 诪址转职谞执讬 讚旨指讜执讚 诇职讛讜旨 诇职专址讘旨指谞指谉 注址诇 讙旨址讘旨值讬 拽址专职拽址注. 谞专讗讛 诇讬 讘住"讚 诪驻讬拽 诇讛 诪讚讻转讬讘 讬止砖值讈讘 讘址旨砖侄旨讈讘侄转 (砖诪讜讗诇 讘' 讻讙, 讞), 专讜爪讛 诇讜诪专 诪讜砖讘 讛讬讚讜注 砖讛讜讗 拽讘讜注 转诪讬讚 讜讗讬谞讜 讝讝 讜讛讬讬谞讜 讛拽专拽注 砖诪讜砖讘讛 拽讘讜注 诇讻诇 讘专讬讛 讜讙诐 讘讻诇 诪拽讜诐 讛谉 讘讘讬转 讛讱 讘讞讜抓 讛谉 讘专砖讜转 讛讬讞讬讚 讛谉 讘专砖讜转 讛专讘讬诐 讛谉 诇注谞讬讬诐 讛谉 诇注砖讬专讬诐 讛谉 诇讗讚诐 讛谉 诇讘注诇讬 讞讬讬诐, 诪讛 砖讗讬谉 讻谉 讻专讬诐 讗讬谉 讬讜砖讘讬诐 注诇讬讛诐 讗诇讗 注砖讬专讬诐 讜讙诐 讘讛讬讜转诐 驻专讜住讬诐 讜诇讗 讗讞专 砖谞拽驻诇讬诐 讜讙诐 讚讜拽讗 讘专砖讜转 讛讬讞讬讚 讜诇讗 讘专砖讜转 讛专讘讬诐 讜讙诐 讚讜拽讗 诇讘谞讬 讗讚诐 讜诇讗 诇讘注诇讬 讞讬讬诐.
讜注讜讚 谞专讗讛 诇讬 讚专讬砖 讘砖讘转 诇砖讜谉 '砖职讈讘指讘执讬诐 讬执讛职讬侄讛 注值讙侄诇 砖止讈诪职专讜止谉' 讘讛讜砖注 (讛讜砖注 讞, 讜) 讜讻谉 讚专砖讜 专讘讜转讬谞讜 讝"诇 (砖讘转 驻讝.) 讜址讬值旨砖侄讈讘 诪止砖侄讈讛 (砖诪讜转 讬讞, 讬讙), 讚讘专讬诐 砖诪砖讘讘讬谉 诇讘讜 砖诇 讗讚诐 讜讻谉 讬砖讬讘转 拽专拽注 讗讬谞讛 诪谞讜讞讛.



转旨职讛值讗 专止讗砖讈 诇执砖讈职诇止砖讈侄转 讗指讘讜止转. 谞专讗讛 诇讬 讘住"讚 讻讬 砖讘注讛 讻讜专转讬 讘专讬转 砖讛诐 讗讘专讛诐 讬爪讞拽 讬注拽讘 诪砖讛 讗讛专谉 讬讜住祝 讚讜讚 讛诐 讻谞讙讚 砖讘注讛 讬诪讬 讛砖讘讜注 讜讚讜讚 讛诪诇讱 注"讛 讛讜讗 讻谞讙讚 讬讜诐 砖讘转 拽讜讚砖 砖讛讜讗 谞讞砖讘 专讗砖 诇砖砖讛 讬诪讬 讛讞讜诇 讗砖专 专讗砖讬转诐 讛诐 讻谞讙讚 讙' 讗讘讜转 砖讬讜诐 讗讘"讙 讛诐 讻谞讙讚 讗讘专讛诐 讬爪讞拽 讬注拽讘 讜讙诐 讛讗讘讜转 讜讚讜讚 讛诪诇讱 注"讛 讛诐 讻讗专讘注讛 专讙诇讬 讛讻住讗 讜砖诐 讬讛讬讛 专讗砖 讻谞讙讚 讗讚诐 讻讬讚讜注. 讜诇讻谉 讻砖砖讗诇 讬专讘注诐 诇讛拽讚讜砖 讘专讜讱 讛讜讗 诪讬 讘专讗砖? 讛砖讬讘 讘谉 讬砖讬 讘专讗砖! (住谞讛讚专讬谉 拽讘.). 讙诐 谞讜讚注 讻讬 讚讜讚 讛诪诇讱 注"讛 讛讜讗 讘诪诇讻讜转 讚谞讗诪专 注诇讬讜 诇注转讬讚 讗值砖侄讈转 讞址讬执诇 注植讟侄专侄转 讘址旨注职诇指讛旨 (诪砖诇讬 讬讘, 讚) 讜讚讜拽.
讜谞专讗讛 诇讬 讘住"讚 讚讬讚讜注 讛讙讗讜讛 讛讬讗 讘专讗砖 讜讛注谞讬讜 诪砖驻讬诇 专讗砖讜 讘转讜讻讜 砖讗讬谉 诇讜 讙讜讘讛 专讗砖 讜讻讗砖专 驻专砖谞讜 讘驻住讜拽 讜职讛指讬指讛 驻执讬 专止讗砖讈讜止 讘职旨转讜止讻讜止 (砖诪讜转 讻讞, 诇讘) 讜转专讙诐 讗谞拽诇讜住 讜讬讛讗 驻讜诪讬讛 讻驻讜诇 诇讙讜讬讛, 砖讛讜讗 诪砖驻讬诇 专讗砖讜 讜讗讬谞讜 诪讙讘讬讛讜 诇诪注诇讛 讻讗诇讜 专讗砖讜 拽砖讜专 讘讬谉 讻转讬驻讬讜 讜讗爪讬诇讬 讬讚讬讜. 讜讚讜讙诪讛 诇讝讛 讬砖 讘转讜诇注 砖拽讜专讬谉 讘诇砖讜谉 注专讘讬 讝专谞讟讗"讞 砖讚专讻讜 诇驻讬 讟讘注讜 诇讛讻谞讬住 专讗砖讜 讘拽专讘讜 讜讗讬谞讜 谞专讗讛 砖讬砖 诇讜 专讗砖 讻诇诇 讗诇讗 谞专讗讛 讻诪讟讘注 注讙讜诇 讜讝讛 讛转讜诇注 讬诪爪讗 驻讛 注讬专讬谞讜 讘讞讝专转 砖谞拽专讗 讞住讗 讜讘注专讘讬 讻"住.
讜诪爪讬谞讜 砖讚讜讚 讛诪诇讱 注"讛 讚讬诪讛 注爪诪讜 诇转讜诇注转 讚讻转讬讘 讜职讗指谞止讻执讬 转讜止诇址注址转 讜职诇止讗 讗执讬砖讈 (转讛诇讬诐 讻讘, 讝) 讜讛讬讬谞讜 砖讚讬诪讛 注爪诪讜 诇转讜诇注转 讝讜 砖诪讻谞住转 专讗砖讛 讘拽专讘讛 讜谞专讗讬转 讻讗诇讜 讗讬谉 诇讛 专讗砖 讻诇诇 讻讬 讛讜讗 讛讬讛 注谞讬讜 讜讗讬谉 诇讜 讛专诪转 专讗砖 讻讚讻转讬讘 (转讛诇讬诐 拽诇讗, 讗) 讛殖' 诇止讗 讙指讘址讛旨 诇执讘执旨讬 讜职诇止讗 专指诪讜旨 注值讬谞址讬, 讜诇讻谉 讻讗谉 拽专讗讜 注讚讬谞讜 砖诪注讚谉 注爪诪讜 讻转讜诇注转 讝讜 砖谞拽专讗转 讝专谞讟讗"讞 砖诪拽砖专转 专讗砖讛 讘拽专讘讛 讜讗讬谉 诇讛 讛专诪转 专讗砖 讜讛讬讗 拽砖讜专 专讗砖讛 讘转讜讻讛 讗爪诇讛 讛讜讗 讚讘专 讟讘注讬, 讻谉 讛注谞讜讛 讛讬转讛 讗爪诇 讚讜讚 讛诪诇讱 注"讛 讟讘注讬转.
讜谞专讗讛 诇讬 诇讻谉 注诪讬讚转 讛讜诇讚 讘专讞诐 讗诪讜 专讗砖讜 砖驻诇 讜诪讜谞讞 讘讬谉 讬专讻讜转讬讜 讜讛讜讗 讻诪讜 转讬讘讛 诪专讜讘注转 (谞讬讚讛 诇:), 讜讛讬讬谞讜 讚讜讙诪转 讝讜 讛转讜诇注 砖拽讜专讬谉 讝专谞讟讗"讞 讻砖诪讻谞讬住 专讗砖讜 讘拽专讘讜 诇诇诪讚 砖讛讗讚诐 爪专讬讱 诇讛讝讛专 讘讝讛 砖诇讗 讬讛讬讛 诇讜 讙讗讜讛 砖讛讬讗 讘讛专诪转 专讗砖.
讜谞专讗讛 诇讬 讘住"讚 砖讬砖 专诪讝 诇转讜诇注 讘讗讜转讬讜转 注植讚执讬谞讜止 讘诪诇讜讗诐 注讬志谉 讚诇志转 讬讜志讚 谞讜志谉 讜讗志讜 住讜祝 讛诪诇讜讬 注讜诇讛 转拽"讬 [510] 讻诪谞讬谉 转讜诇注 [506] 注诐 讛讻讜诇诇 讚' 讗讜转讬讜转, 讜讛讻讬 拽讗诪专 讻砖讛讜讗 讬止砖值讈讘 讘址旨砖侄旨讈讘侄转 转址旨讞职讻职旨诪止谞执讬 (砖诪讜讗诇 讘' 讻讙, 讞) 讻诇讜诪专 讘注转 砖注讜住拽 讘转讜专讛 讛讬讛 注讚讬谞讜 砖诪注讚谉 注爪诪讜 讻转讜诇注 讜诪转讬 讛讬讛 讛注爪谞讬 砖诪拽砖讛 注爪诪讜 讻注抓 讛讜讗 讘注转 砖诪注讜专专 讞谞讬转讜 专讜爪讛 诇讜诪专 讻砖讬讜爪讗 诇诪诇讞诪讛.



砖讈侄讛指讬指讛 讝讜止专值拽 讞值抓 讜旨诪址驻旨执讬诇 砖讈职诪讜止谞侄讛 诪值讗讜止转 讞指诇指诇 讘旨职驻址注址诐 讗址讞址转, 讜职讛指讬指讛 诪执转职讗址谞旨值讞址 注址诇 诪指讗转址讬执诐. 谞专讗讛 诇讬 讜讚讗讬 讚讗讬谉 讝讛 讘讟讘注 讗诇讗 讘讚专讱 谞住 驻诇讬诇讬 注爪讜诐 讜谞讜专讗 砖讛讬讛 讛讞抓 砖讛讜讗 诪谉 讛讚讜诪诐 诪转诇讘砖 讘讜 专讜讞 讞讬讬诐 讜讛讬讛 讻诪讜 砖职讈驻执讬驻止谉 注植诇值讬 讗止专址讞 (讘专讗砖讬转 诪讟, 讬讝) 谞讻谞住 讘讝讛 讜讬讜爪讗 讜谞讻谞住 讘讗讞专 注讚 砖诪讜谞讛 诪讗讜转. 讜讚讜讙诪转 讝讛 讛谞住 注砖讛 讛拽讚讜砖 讘专讜讱 讛讜讗 诇讗讘专讛诐 讗讘讬谞讜 注"讛 讘诪诇讞诪讛 砖讛讬讛 讝讜专拽 注驻专 讜讛讜讛 讞爪讬诐 讜讗讘谞讬诐 诇讞专讘讜转 讚讻转讬讘 讬执转值旨谉 讻侄旨注指驻指专 讞址专职讘旨讜止 (讬砖注讬讛讜 诪讗, 讘), 讜讻谉 讛讬讛 谞住 诇注驻专 砖讛讘讬讗 谞讞讜诐 讗讬砖 讙诐 讝讜 讻讚讗讬转讗 讘转注谞讬转 (转注谞讬转 讻讗.).
讜讗砖专 讛讬讛 诪执转职讗址谞旨值讞址 注址诇 诪指讗转址讬执诐 讻讬 讬讚注 砖讛爪诇讞转讜 讘谞住 讝讛 讘讗讛 诇讜 讘讝讻讜转 转讜专讛 砖讘注诇 驻讛 砖讛讜讗 讘讞讬谞转讛 讜专诪讜讝讛 讘讗讜转 讗诇"祝 砖讛讜讗 诇砖讜谉 诇讬诪讜讚 讻诪讜 讜址讗植讗址诇侄旨驻职讱指 讞指讻职诪指讛 (讗讬讜讘 诇讙, 诇讙) 讜诇讻谉 专爪讛 砖讬讛讬讛 谞砖诇诐 讗转讜 诪住驻专 讛讗诇祝 砖注讚讬讬谉 讞住专 诇讜 诪讗转讬诐 讛专诪讜讝讛 讘讗讜转 专讬"砖 讜讻讬讜谉 砖讗诪专讛 诇讜 讘转 拽讜诇 专址拽 讘执旨讚职讘址专 讗讜旨专执讬指旨讛 讛址讞执转执旨讬 (诪诇讻讬诐 讗' 讟讜, 讛), 讗讝 讗诪专 讻执旨讬 注植讜止谞止转址讬 注指讘职专讜旨 专止讗砖执讈讬 (转讛诇讬诐 诇讞, 讛), 专讜爪讛 诇讜诪专 讛注讜谞讜转 住讘讘讜 诇讛注讘讬专 诪诪谞讬 讛爪诇讞讛 砖诇 诪讗转讬诐 砖讛诐 讗讜转 专讬"砖.
讜谞专讗讛 诇讬 诇专诪讜讝 讘住"讚 诇讻讱 讗诪专讛 讘转 拽讜诇 '专址拽 讘执旨讚职讘址专 讗讜旨专执讬指旨讛' 讜讛讬讬谞讜 专址拽 专讗砖讬 转讬讘讜转 专' 拽讟讬注 砖谞拽讟注 诪诪讱 诪住驻专 专' 诪谉 讛讗诇祝 '讘执旨讚职讘址专 讗讜旨专执讬指旨讛' 专讜爪讛 诇讜诪专 讘砖讘讬诇 讚讘专 讗讜专讬讛.
讜谞专讗讛 诇讬 注讜讚 诪讛 砖讗诪专 '讘执旨讚职讘址专 讗讜旨专执讬指旨讛' 专讜爪讛 诇讜诪专 讘讚讬讘讜专 砖讗诪专转 诇讬讜讗讘 注诇 讗讜专讬讛 砖讬讛专讙讛讜 讘讞专讘 讘谞讬 注诪讜谉 砖讛讬讛 注诇讬讜 注讘讜讚讛 讝专讛 砖讘讝讛 住诇拽转 讗讜转 专' 诪谉 讗讜旨专执讬指旨讛 讜谞砖讗专 讘讜 讗讜讬讛 注诇 讗砖专 谞讛专讙 讘讞专讘 讘谞讬 注诪讜谉 讜诇讻讱 谞讞住专 讗讜转 专' 诪谉 讛讗诇祝 讛专讗讜讬讬诐 讗诇讬讜! 讜讚讜拽 讛讬讟讘.





讘谞讬讛讜

讬指爪指讗 专址讘旨执讬 讞执讬旨指讗 讜职砖讈指谞指讛 诇执砖讈职谞值讬 讘旨职谞值讬 讗侄讞指讬讜 讘旨址砖旨讈讜旨拽. 谞专讗讛 诇讬 讘住"讚 讚专讘讬 讞讬讬讗 讞砖讘 诇讗 讙讝专 专讘讬 讗诇讗 讘砖讜谞讛 诇转诇诪讬讚讬诐 讚讗讜专讞讗 讚诪诇转讗 砖讬转拽讘爪讜 讛专讘讛 讜讗讜讜砖讗 诪诇转讗 讗讘诇 砖谞讬 讘谞讬 讗讞讬讜 砖讛诐 拽专讜讘讬讜 讜讞砖讜讘讬谉 讘谞讬讜 讜讘谞讬 讘讬转讜 诇讗 讗讜讜砖讗 诪诇转讗 讜讗讬谞讜 谞讬讻专 讛讚讘专 讜诪转驻专住诐 讜诇讗 讬转拽讘爪讜 讗讞专讬诐 注诪讛诐, 讗讱 专讘讬 讛拽驻讬讚 讻讬讜谉 砖讙讝专 讘住转诐 讛讻诇 谞讻谞住 讘讻诇诇 讛讙讝专讛.


诪值注执讬拽指专指讗 住指讘址专: "诪执拽职爪址转 讛址讬讜止诐 讻旨职讻只诇旨讜止", 讜职诇执讘职住讜止祝 住指讘址专: 诇指讗 讗址诪职专执讬谞指谉 "诪执拽职爪址转 讛址讬旨讜止诐 讻旨职讻只诇旨讜止". 拽砖讗 转讬谞讞 讚讛讚专 讘讬讛 专讘讬 讗诪讗讬 砖诇讞 诇讬讛 诇讗 转讬转讬 讻讬讜谉 讚讝讻讛 专讘讬 讞讬讬讗 诪讚讬谉 诪讞讬诇讛 讘驻讬讟讜专 讛谞讝讬驻讛 讜讗诐 讘诇讘讜 诇讗 讻讬讜谉 诇诪讞讬诇讛 讗诇讗 讻讬讜谉 诪讚讬谞讗 注诐 讻诇 讝讛 讛讜讗 诇讗 转诇讛 讘驻讬专讜砖 讘讝讛 讛讚讬谉 讗诇讗 砖诇讞 诇讜 讘住转诪讗?
讜谞专讗讛 诇讬 讘住"讚 讚讞砖 专讘讬 讗诐 讬讘讗 讬讟注讛 讛专讜讗讛 砖讬讞砖讜讘 砖讘讗 诪讻讞 讛讚讬谉 讚诪拽爪转 讛讬讜诐 讻讻讜诇讜 讜讬讘讗讜 诇讟注讜转 讘讚讬谉 诇讻谉 讛讚专 砖诇讞 诇讬讛 诇讗 转讬转讬 讻讚讬 诇讘专专 讛讚讬谉 诇注讬谞讬 讛专讜讗讬谉 砖讬讚注讜 讚诇讗 讗诪专讬谞谉 诪拽爪转 讛讬讜诐 讻讻讜诇讜.


讻旨指诇 讛指注讜止住值拽 讘旨址转旨讜止专指讛 诪执讘旨执驻职谞执讬诐, 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓. 谞专讗讛 诇讬 讘住"讚 专诪讝 诇驻讬 讚专讻讜 讚讬讚讜注 砖讬砖 砖谞讬 爪诇诪讬诐 讘讗讚诐 讛讗讞讚 诪讗讜转讬讜转 砖诐 讛讜讬志讛 讜讛讜讗 诪转驻砖讟 讘驻谞讬诪讬讜转 讛讗讚诐 讜讛砖谞讬 诪讗讜转讬讜转 砖诐 讗诇拽讬诐 讜讛讜讗 诪转驻砖讟 讘讞爪讜谞讬讜转 讛讗讚诐 讜讻诪讜 砖讗诪专 专讘讬谞讜 讛讗专"讬 讝"诇 讘砖注专 专讜讞 讛拽讜讚砖 注诇 驻住讜拽 讜址讬执旨讘职专指讗 讗直诇止拽执讬诐 讗侄转 讛指讗指讚指诐 讘职旨爪址诇职诪讜止 讘职旨爪侄诇侄诐 讗直诇止拽执讬诐 讘指旨专指讗 讗止转讜止 (讘专讗砖讬转 讗, 讻讝) 砖讛诐 砖谞讬 爪诇诪讬诐.
讜讬讚讜注 注住拽 讛转讜专讛 讛砖诇诐 讛讜讗 砖讬诇诪讜讚 讛讗讚诐 讜讬注住讜拽 讘讗专讘注讛 讞诇拽讬诐 驻专讚"住 [驻砖讟 专诪讝 讚专砖 住讜讚] 砖讛诐 讻谞讙讚 讚' 讗讜转讬讜转 砖诐 讛讜讬志讛 砖讛讗专转诐 诪转驻砖讟转 讘驻谞讬诪讬讜转 讛讗讚诐 讜讗讞专 砖讬注住讜拽 讘转讜专讛 讘砖诇讬诪讜转 讬注诇讛 讘诪注诇讜转 注讚 砖讬讛讬讛 讗讘 讘讬转 讚讬谉 讘讬砖专讗诇 讜讻诪讜 砖讗诪专讜 讞讻诪讬诐 诇注拽讘讬讗 讘谉 诪讛诇诇讗诇 讞讝讜专 讘讱 讜谞注砖讱 讗讘 讘讬转 讚讬谉 诇讬砖专讗诇 (诪砖谞讛 注讚讬讜转 讛, 讜), 砖讬讝讻讛 诇讛讬讜转 讘讻诇诇 讛住谞讛讚专讬谉.
讜讬讚讜注 讻讬 讛住谞讛讚专讬谉 谞拽专讗讜 讘砖诐 讗诇拽讬诐 讚讻转讬讘 讜职谞执拽职专址讘 讘址旨注址诇 讛址讘址旨讬执转 讗侄诇 讛指讗直诇止拽执讬诐 (砖诪讜转 讻讘, 讝), 讜转专讙讜诪讜 诇拽讚诐 讚讬讬谞讗, 讜讻谉 讗直诇止讛执讬诐 诇止讗 转职拽址诇值旨诇 (砖诪讜转 讻讘, 讻讝) 转专讙诐 讗讜谞拽诇讜住 讚讬讬谞讗 诇讗 转拽讬诇.
讜讝讛讜 砖讗诪专 讗讚诐 注讜住拽 讘转讜专讛 诪讘驻谞讬诐 讚讛讬讬谞讜 砖讬讙注 诇注住讜拽 讘讻诇 讞诇拽讬 讛转讜专讛 砖讛诐 讻谞讙讚 讗讜转讬讜转 砖诐 讛讜讬志讛 砖诪转驻砖讟转 讛讗专转诐 讘驻谞讬诪讬讜转 讛讗讚诐 讗讝 住讜祝 讚讘专 注讜诇讛 讘诪注诇讜转 砖转讜专转讜 诪讻专讝转 注诇讬讜 诪讘讞讜抓 砖讬讝讻讛 诇转讜讗专 讗诇拽讬诐 砖讗讜转讬讜转 砖诇讜 诪转驻砖讟讬诐 讘讞爪讜谞讬讜转 讛讗讚诐.
讗讜 讬讜讘谉 讘住"讚 讛注讜住拽 讘转讜专讛 讘转诪讬讚讜转 讬讝讻讛 砖讬讛讬讛 诇讜 诇讘 诪讘讬谉 讘转讜专讛 讻讬 讬讛讬讛 谞砖驻注 诪谉 讛讘讬谞讛 砖讛讬讗 住讜讚 诇讘 讻诪讜 砖讻转讜讘 讘驻转讬讞转 讗诇讬讛讜 讝讻讜专 诇讟讜讘 '讘执旨讬谞指讛 诇执讘指旨讗 讜旨讘指讛旨 讛址诇值旨讘 诪值讘执讬谉'. 讜讗诪专转讬 讘住"讚 讚专讱 专诪讝 诇讻谉 转诪爪讗 诪诇讜讬 讗讜转讬讜转 诇值讘 讛诐 转旨指诪执讬讚 讻讝讛 诇诪志讚 讘讬志转 诇专诪讜讝 讗诐 讬讛讬讛 诇讜 讛转诪讚讛 讘转讜专讛 讗讝 讬讝讻讛 诇讛讘谞讛 讛专诪讜讝讛 讘讗讜转讬讜转 讛驻砖讜讟 砖诇 诇讘 讻讬 诇讘 诇砖讜谉 诇讬讘讜讘 诪诇砖讜谉 讬诇讘讘 讜讻诪讜 砖讗讜诪专讬诐 讘专讗砖 讛砖谞讛 讜讻驻讜专 '讛讬讜诐 转诇讘讘谞讜'. 讜讛谞讛 讬讚讜注 讛诇讘 讛讜讗 讻诇讬 砖诇 讛转讜专讛 砖讛讬讗 诪砖转诪专转 讘转讜讻讜 讜讻诪讜 砖讗诪专讜 专讝"诇 讘诪讚专砖 (诪讚专砖 转谞讞讜诪讗 驻专砖转 转专讜诪讛, 讜转谞讞讜诪讗 讛拽讚讜诐 砖诐) 诪注砖讛 讘讗讜转讜 讞讻诐 砖讬专讚 诇住驻讬谞讛 注诐 讗谞砖讬诐 住讜讞专讬诐 讜讻讜' 注讬讬谉 砖诐.
讜讝讛讜 砖讗诪专 讻旨指诇 讛指注讜止住值拽 讘旨址转旨讜止专指讛 诪执讘旨执驻职谞执讬诐 专讜爪讛 诇讜诪专 讘转诪讬讚讜转 讛专诪讜讝讛 讘诪诇讜讬 讛诇讘 砖讛讜讗 讻诇讬 砖诇 讛转讜专讛 讜讛诪诇讜讬 讛讜讗 驻谞讬诪讬讜转 讛驻砖讜讟 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓 讛诐 讗讜转讬讜转 讛驻砖讜讟 砖诇 讛诇讘 讻讬 讛驻砖讜讟 讛讜讗 诪讘讞讜抓 讻诇讜诪专 讬讝讻讛 诇诇讬讘讜讘 砖讛讜讗 讛讘谞转 讛转讜专讛 讛专诪讜讝讛 讘讗讜转讬讜转 诇讘 砖讛讜讗 诇砖讜谉 诇讬讘讜讘.
讜讘讗讜驻谉 讗讞专 谞专讗讛 诇讬 讘住"讚 讗诐 讛讗讚诐 注讜住拽 讘转讜专讛 讘讘讬转 讛诪讚专砖 注诐 讛讞讻诪讬诐 讜谞讜砖讗 讜谞讜转谉 注诪讛诐 讘讚讘专讬 转讜专讛 讗诐 讬讝讻讛 诇讻讜讬谉 注诇 讛讗诪转 讜诇讗住讜拽讬 砖诪注转转讗 讗诇讬讘讗 讚讛诇讻转讗 砖讬住讻讬诪讜 讘讛 讻诇 讛讞讻诪讬诐 讗讝 讬讛讬讜 讚讘专讬讜 讛诇讻讛 讜诪转驻砖讟转 讜讬讜爪讗讛 诇讞讜抓 讚诪转讘讚专讗 讘注诇诪讗 讜诇讝讛 讝讻讛 讚讜讚 讛诪诇讱 注"讛 讚讻转讬讘 (砖诪讜讗诇 讗' 讟讝, 讬讞) 讜址讛殖' 注执诪旨讜止 砖讛诇讻讛 讻诪讜转讜 讘讻诇 诪拽讜诐 (住谞讛讚专讬谉 爪讙:) 砖讛讜讗 诪讞讚砖 讛讛诇讻讛 讘讘讬转 讛诪讚专砖 讜诪转驻砖讟转 讜讬讜爪讗讛 讘讻诇 诪拽讜诐, 讗讘诇 诪讬 砖讗讬谞讜 讝讜讻讛 诇讻讱 砖讗讜诪专 住讘专讜转 讘讚讘专讬 转讜专讛 讗讱 诇讗 讬讛讬讜 诪讜住讻诪讬诐 谞诪爪讗讜 讚讘专讬讜 诇讗 讬爪讗讜 诪驻转讞 讘讬转 讛诪讚专砖 讻讬讜谉 讚谞讚讞讜 讜诇讗 讛住讻讬诪讜 讘讛诐 讞讻诪讬诐 讛讜讗 讛讚讘专 讗砖专 讗诪专 讛讻转讜讘 讬指驻讜旨爪讜旨 诪址注职讬职谞止转侄讬讱指 讞讜旨爪指讛 (诪砖诇讬 讛, 讟讝).
讜讝讛讜 砖谞讗诪专 讻旨指诇 讛指注讜止住值拽 讘旨址转旨讜止专指讛 诪执讘旨执驻职谞执讬诐 讘讘讬转 讛诪讚专砖 砖讛讜讗 注讜住拽 诇砖诪讛 诪讻讜讬谉 注诇 讛讗诪转 讜讗讝 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓 讚砖诪注转讬转讬讛 诪转讘讚专谉 讘注诇诪讗 讜住转诐 注住拽 拽讗讬 注诇 诇讬诪讜讚 诇砖诪讛 讻诪讜 砖谞讗诪专 讘诪拽讜诐 讗讞专 讻讬 讘讝讛 讬注砖讛 诪诇讗讻讛 诇诪注诇讛 砖讘讜谞讛 讘砖诪讬诐 诪注诇讬讜转讬讜.
讜注讜讚 谞专讗讛 诇讬 讘住"讚 注诇 驻讬 讛诪注砖讛 砖讛讘讬讗 讘住驻专 讛讚讜专讜转 讘讗讜转讜 讞住讬讚 砖讛讬讛 注讜住拽 讘转讜专讛 讘拽讚讜砖讛 讜讘讟讛专讛 讬诪讬诐 讜诇讬诇讜转 讘诇讬 讛驻住拽 讜讘注讬专讜 讛讬讜 注讜讘讚讬 讻讜讻讘讬诐 讜诪讝诇讜转 驻专讬爪讬诐 讘讗讬诐 讘讞爪讬 讛诇讬诇讛 诇专讞讜讘讜转 讛讬讛讜讚讬诐 讜讛驻专讬抓 讚讜驻拽 注诇 讛驻转讞 砖诇 讛讬讛讜讚讬 砖讬驻转讞 诇讜 讻讬 讬驻讞讚 驻谉 讬讛专讙谞讜 讘讻讚讜专 讗砖 砖讘讬讚讜 讜讛驻专讬抓 谞讻谞住 讜讗讬谞讜 讬讜爪讗 诪砖诐 注讚 砖讬驻讬讬住谞讜 讘诪注讜转 讗讜 讘讞驻爪讬诐 讻讗砖专 讬讝讚诪谉! 讜讛讬讛 讚专讻讜 砖诇 讗讜转讜 讞住讬讚 讻砖注讜住拽 讘转讜专讛 讘讘讬转讜 讘诇讬诇讛 诪谞讬讞 诪住诪专 讗讞讚 讗爪诇讜 讜讻砖讬讘讗 讛驻专讬抓 诇讚驻讜拽 注诇 讛驻转讞 诪讻讛 注诇 讛诪住诪专 诇转讞讘讜 讘拽专拽注 讛讻讗讛 讗讞转 讜讗讝 转讻祝 讜诪讬讚 讗讜转讜 讛驻专讬抓 讛注讜诪讚 讘讞讜抓 讗爪诇 讛驻转讞 谞砖拽注 注讚 讞爪讬讜 讘讗专抓 讜讻讗砖专 讬讻讛 注诇 讛诪住诪专 讛讻讗讛 砖谞讬转 谞砖拽注 讻诇 讙讜驻讜 砖诇 讛驻专讬抓 讜讗讘讚 诪谉 讛注讜诇诐!
讜讛谞讛 驻注诐 讗讞转 讛讙讬讚讜 诇诪诇讱 砖讗讜转讜 讞住讬讚 诇讜诪讚 讻诇 诇讬诇讛 诇讗讜专 讛谞专 讜讗讬谉 诪砖讬诐 讘讜 砖诪谉 讜讬讘拽砖 讛诪诇讱 砖讬诇讱 讛讜讗 讘注爪诪讜 讜讬专讗讛 讛讚讘专 讛讝讛 讜讬诇讱 讘诇讬诇讛 讛讜讗 讜讛诪砖谞讛 讜讬讚驻讜拽 讛诪诇讱 注诇 讛驻转讞 砖诇 讛讞住讬讚 讜讬讞砖讜讘 讛讞住讬讚 砖讛驻专讬抓 讚驻拽 讜讗讝 讛讻讛 注诇 讛诪住诪专 讛讻讗讛 讗讞转 讜讗讝 讛诪诇讱 谞转讞讘 讘讗专抓 注讚 讞爪讬讜 讜讻砖讘讗 诇讛讻讜转 讛讻讗讛 砖谞讬转 拽驻抓 讛诪住诪专 讜注诇讛 诪谉 讛讗专抓 讜讗讝 讙诐 讛诪诇讱 注诇讛 讻讜诇讜 诪谉 讛拽专拽注 讜诪讞诪转 讻谉 讛讘讬谉 讛讞住讬讚 讻讬 讛诪诇讱 讛讜讗 讛讚讜驻拽 讜转讻祝 拽诐 讜驻转讞 砖注专 讛讞爪专 讜讬砖转讞讜讛 诇诪诇讱 讜讬讗诪专 诇讜 讘讗转 注转讛 诇讻讗谉 讛诇讗 转讚注 讻讬 讬砖 专讜讞 讗讞讚 注讜诪讚 讘驻转讞 讜讻诇 诪讬 砖讬讘讗 诇讛专注 诇讬 讛讜讗 转讜讞讘 讗讜转讜 讘拽专拽注! 讜注转讛 讛专讙砖转讬 诪讘驻谞讬诐 砖转讞讘 讗讜转讱 注讚 讞爪讬讬讱 讜转讻祝 讙讝专转讬 注诇讬讜 砖讬注诇讛 讗讜转讱 讜讬讗诪专 诇讜 讛诪诇讱 讻谉 讛讚讘专 砖讻讘专 谞讘诇注 注讚 讛讞爪讬 讜诇讜诇讬 讙讝专转讱 砖讙讝专转 注诇 讛专讜讞 讛讬讛 谞讘诇注 讻讜诇讜 讜讗讘讚 诪谉 讛注讜诇诐 讜讗诇祝 转讜讚讜转 讗讜讚讛 诇讱 注诇 讛讚讘专 讛讝讛 注讚 讻讗谉.
讜讘讝讛 讬讜讘谉 讛诪讗诪专 讻讗谉 讚专讱 讛诇爪讛 讻旨指诇 讛指注讜止住值拽 讘旨址转旨讜止专指讛 诪执讘旨执驻职谞执讬诐 讻讗讜转讜 讞住讬讚 砖讛讬讛 注讜住拽 讘转讜专讛 讘驻谞讬诐 讘转讜讱 讘讬转讜 讘拽讚讜砖讛 讜讘讟讛专讛 转旨讜止专指转讜止 诪址讻职专侄讝侄转 注指诇指讬讜 诪执讘旨址讞讜旨抓 砖讛讬讛 谞注砖讛 诇讜 谞住 诪讘讞讜抓 砖讛讗讜讬讬讘 诪砖转拽注 讘讗专抓 诪讘讞讜抓 砖讘讝讻讜转 讛转讜专讛 砖诪讜爪讬讗 诪驻讬讜 讘拽讚讜砖讛 讜讘讟讛专讛 讛讗讜讬讬讘 讬讜专讚 诇诪讚专讙讛 讛转讞转讜谞讛 砖谞拽讘专 讘讗专抓 讜讘讝讛 谞讬讻专 讜谞讜讚注 砖讛讜讗 讘注诇 讗讜转 讜诪讜驻转.


讗执诇职诪指诇值讬 讗址转旨指讛 砖讈指讗讜旨诇 讜职讛讜旨讗 讚旨指讜执讚, 讗执讘旨址讚职转旨执讬 讻旨址诪旨指讛 讚旨指讜执讚 诪执驻旨指谞指讬讜. 驻讬专砖 专砖"讬: 砖讛讜讗 爪讚讬拽 诪诪讱. 讜拽砖讗 讜讻讬 讗诐 讛讜讗 爪讚讬拽 讬讜转专 诪诪谞讜 诪讜转专 诇讜 诇专讚讜祝 讗讜转讜 诇讛专讙讜? 讜诇诪讛 讬注讝专讛讜 讛砖诐 讬转讘专讱 讘讻讱? 讜讗诐 讛讻讜谞讛 讚拽讗诪专 诇讜 讗诇诪诇讗 讗转讛 讛专讜讚祝 讗讜转讜 讜讛讜讗 谞专讚祝 诪诪讱 讛讬讬转讬 诪讗讘讚 讗讜转讱 诪驻谞讬讜, 讝讛 驻砖讬讟讗 讚诪拽专讗 诪诇讗 讛讜讗 讜职讛指讗直诇止拽执讬诐 讬职讘址拽值旨砖讈 讗侄转 谞执专职讚指旨祝 (拽讛诇转 讙, 讟讜)! 讜注讜讚 讗诐 讻谉 诇讬诪讗 诇讬讛 讗诐 讗转讛 专讜讚驻讜, 讜诇诪讛 转诇讛 讛讚讘专 讘讝讛 讗执诇职诪指诇值讬 讗址转旨指讛 砖讈指讗讜旨诇 讚诪砖诪注 讚拽讗诪专 诇讜 讘讻讛讗讬 讙讜谞讗 砖砖讗讜诇 专讜讚祝 讜讚讜讚 谞专讚祝 讗驻讬诇讜 讛讻讬 讛讬讛 诪讗讘讚 讻诪讛 讚讜讚? 讜注讜讚 诇诪讛 讗诪专 '讻旨址诪旨指讛 讚旨指讜执讚' 讛讜讛 诇讬讛 诇诪讬诪专 讛讬讬转讬 诪讗讘讚 讗讜转讱 诪驻谞讬讜! 讜诪讛 讛讻讜讜谞讛 砖诇 讻旨址诪旨指讛?
讜谞专讗讛 诇讬 讘住"讚 讚讗讬转讗 讘住驻专 拽讛讬诇转 讬注拽讘 讝"诇 砖讛讘讬讗 诪住驻专 谞讙讬讚 讜诪爪讜讛 砖讛讘讬讗 诪讚讘专讬 专讘讬谞讜 诪讛专讞"讜 [诪讜专谞讜 讛专讘 专讘讬 讞讬讬诐 讜讬讟讗诇] 讝"诇 砖讚讜讚 讛诪诇讱 注"讛 讛讬讛 讘讞讬谞转 讛讘诇 讜砖讗讜诇 讛诪诇讱 注"讛 讘讞讬谞转 拽讬谉 注讬讬谉 砖诐. 讜诇驻讬 讝讛 诪讜讘谉 讛诪讗诪专 砖驻讬专 '讗执诇职诪指诇值讬 讗址转旨指讛 砖讈指讗讜旨诇 讜职讛讜旨讗 讚旨指讜执讚' 讗诐 讘讙诇讙讜诇 讝讛 讛讬讬转 讗转讛 拽讬谉 砖讛讜讗 讙诇讙讜诇 砖谞转讙诇讙诇 讘砖讗讜诇 讜讛讜讗 讛专讜讚祝 讗讜转讱 讚讜讚 砖讛讜讗 讙诇讙讜诇 讛讘诇 讗讝 讗祝 注诇 驻讬 砖讛讜讗 专讜讚祝 讗讜转讱 讛讬讬转讬 注讜讝专讜 诇讛专讙讱 讻讬 谞拽诪转 讚诪讜 讛讜讗 转讜讘注 讚拽讬谉 讛专讙 讗转 讛讘诇 讘专讗砖讜谞讛 讜讘讚讬谉 讛讜讗 专讜讚祝 讗讜转讱 讗讱 诪讛 砖注讝专转讬讱 注转讛 讘砖讘讬诇 砖讗转讛 讛讘诇 讜讛讜讗 拽讬谉 讜讛讬讛 专讜讚祝 讗讜转讱 诇讛专讙讱 讻讗砖专 讛专讙讱 讘专讗砖谞讛.


诪址讛 讻旨讜旨砖讈执讬 诪职砖讈只谞旨侄讛 讘旨职注讜止专讜止, 讗址祝 爪执驻旨讜止专指讛 诪职砖讈只谞旨指讛 讘旨职诪址注植砖讉侄讬讛指. 谞专讗讛 诇讬 讘住"讚 讻讜谞转诐 讘砖讘讞 讝讛 诇注转 注转讛 诇讛转专注诐 注诇讬讜 诇诪讛 驻讬专砖 诪诪谞讛 讗诐 讘砖讘讬诇 谞讘讜讗讛 讙诐 讘谞讜 讚讘专 讛' 讜诇讗 驻专砖谞讜! 讜讗诐 砖讛讬讗 讙讬讜专转 讜诇讻讱 诪讗住 讘讛 讛诇讗 讛讬讗 讗砖讛 讻讜砖讬转 砖诪砖讜谞讛 讘诪注砖讬讛 讛讟讜讘讬诐 讜讗诐 讻谉 讛讬讗 诪注讜诇讬转 诪讻诇 谞砖讬 讬砖专讗诇!


讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗: 讛讜止讗执讬诇 讜职讛执砖讈职驻旨址诇职转旨指 注址爪职诪职讱指, 转旨职讛值讗 讻旨指诪讜止谞执讬, 砖讈侄讗植谞执讬 讙旨讜止讝值专 讙旨职讝值专指讛 讜职讗址转旨指讛 诪职讘址讟旨职诇指讛旨. 驻讬专讜砖 讻诪讜 讗谞讬 诪讘讟诇 讙讝专讛 砖诇讬 讻讱 讗转讛 转讜讻诇 诇讘讟诇 讙讝专讛 砖诇讬 讜讗讜转 讞' 砖诇 '转旨址讞职讻旨职诪止谞执讬' (砖诪讜讗诇 讘' 讻讙, 讞) 转转讞诇祝 讘讗讜转 讛"讗 讘讗讞讛"注 讜谞诪爪讗 转讞 讛讜讗 '转讛' 讜讛讜讗 谞讟专拽讜谉 转旨执讛职讬侄讛 讜谞砖讗专 讗讜转讬讜转 讻旨指诪讜止谞执讬.


"专止讗砖讈 讛址砖旨讈指诇执砖讈执讬", 转旨职讛值讗 专止讗砖讈 诇执砖讈职诇止砖讈侄转 讗指讘讜止转. 谞专讗讛 诇讬 讘住"讚 注诇 驻讬 诪讛 砖讗讬转讗 讘住驻专 讛诇拽讜讟讬诐 讘砖诪讜讗诇 讘砖诐 转诇诪讬讚讬 专讘讬谞讜 讛讗专"讬 讝"诇 砖讚讜讚 讛诪诇讱 注"讛 讘驻讟讬专转讜 砖谞驻讟专 讘讙诪专 砖谞转 讛砖讘注讬诐 讝讻讛 讜注诇讛 诇讘讬谞讛 砖讛讬讗 住驻讬专讛 砖诪讬谞讬转 注讬讬谉 砖诐. 讜讬讚讜注 砖砖诐 讗讛讬志讛 讛讜讗 讘讘讬谞讛 讜讬讚讜注 砖砖诐 讗讛讬志讛 专诪讜讝 讘专讗砖 砖诪讜转 讛讗讘讜转 砖讛诐 讗讬志讬 注讜诇讛 砖诐 讗讛讬志讛 砖讛讗讘讜转 谞砖诪转诐 讞爪讜讘讛 诪转讞转 讻住讗 讛讻讘讜讚 砖讛讜讗 住讜讚 讘讬谞讛 讘住讜讚 讛讗讘讜转 讛谉 讛谉 讛诪专讻讘讛 谞诪爪讗 砖诐 讗讛讬志讛 砖讛讜讗 住讜讚 讘讬谞讛 专诪讜讝 讘专讗砖 讛讗讘讜转 讜讝讛讜 砖谞讗诪专 转讛讗 专讗砖 诇砖诇砖讛 讗讘讜转 讻诇讜诪专 转注诇讛 诇讘讬谞讛 砖专诪讜讝讛 讘专讗砖 砖诇砖讛 讗讘讜转. 讜拽专讗 诇砖诐 讗讛讬志讛 砖诇讬砖讬 讻讬 诇讗 讬砖 讘讻诇 砖诪讜转 讛拽讜讚砖 砖诐 砖诪住驻专讜 讬砖转诇砖 讗诇讗 专拽 砖诐 讗讛讬志讛 砖讛讜讗 砖诇砖讛 驻注诪讬诐 讝' 诇讻谉 拽讜专讗讜 讘砖诐 砖诇讬砖讬.


"讛讜旨讗 注植讚执讬谞讜止 讛指注侄爪职谞执讬", 讘旨职砖讈指注指讛 砖讈侄讛指讬指讛 注讜止住值拽 讘旨址转旨讜止专指讛, 诪职注址讚旨值谉 注址爪职诪讜止 讻旨职转讜止诇址注址转. 拽砖讗 讗诐 讚讜专砖 注植讚执讬谞讜止 诇砖讜谉 拽砖讜专讬诐 讜讻讬 诇讗 谞诪爪讗 拽砖讜专讬诐 讗诇讗 讘转讜诇注转? 讜注讜讚 讻讗谉 诪讚讘专 讘砖讘讞 注谞讜讛 砖诇讜 讜诪讛 专诪讝 讬砖 诇注谞讜讛 讘拽砖讜专讬诐?
讜谞专讗讛 诇讬 讘住"讚 讚讬讚讜注 讛讙讗讜讛 讛讬讗 讘专讗砖 讜讛注谞讬讜 诪砖驻讬诇 专讗砖讜 讘转讜讻讜 砖讗讬谉 诇讜 讙讜讘讛 专讗砖 讜讻讗砖专 驻专砖谞讜 讘驻住讜拽 讜职讛指讬指讛 驻执讬 专止讗砖讈讜止 讘职旨转讜止讻讜止 (砖诪讜转 讻讞, 诇讘) 讜转专讙诐 讗谞拽诇讜住 讜讬讛讗 驻讜诪讬讛 讻驻讜诇 诇讙讜讬讛, 砖讛讜讗 诪砖驻讬诇 专讗砖讜 讜讗讬谞讜 诪讙讘讬讛讜 诇诪注诇讛 讻讗诇讜 专讗砖讜 拽砖讜专 讘讬谉 讻转讬驻讬讜 讜讗爪讬诇讬 讬讚讬讜. 讜讚讜讙诪讛 诇讝讛 讬砖 讘转讜诇注 砖拽讜专讬谉 讘诇砖讜谉 注专讘讬 讝专谞讟讗"讞 砖讚专讻讜 诇驻讬 讟讘注讜 诇讛讻谞讬住 专讗砖讜 讘拽专讘讜 讜讗讬谞讜 谞专讗讛 砖讬砖 诇讜 专讗砖 讻诇诇 讗诇讗 谞专讗讛 讻诪讟讘注 注讙讜诇 讜讝讛 讛转讜诇注 讬诪爪讗 驻讛 注讬专讬谞讜 讘讞讝专转 砖谞拽专讗 讞住讗 讜讘注专讘讬 讻"住.
讜诪爪讬谞讜 砖讚讜讚 讛诪诇讱 注"讛 讚讬诪讛 注爪诪讜 诇转讜诇注转 讚讻转讬讘 讜职讗指谞止讻执讬 转讜止诇址注址转 讜职诇止讗 讗执讬砖讈 (转讛诇讬诐 讻讘, 讝) 讜讛讬讬谞讜 砖讚讬诪讛 注爪诪讜 诇转讜诇注转 讝讜 砖诪讻谞住转 专讗砖讛 讘拽专讘讛 讜谞专讗讬转 讻讗诇讜 讗讬谉 诇讛 专讗砖 讻诇诇 讻讬 讛讜讗 讛讬讛 注谞讬讜 讜讗讬谉 诇讜 讛专诪转 专讗砖 讻讚讻转讬讘 (转讛诇讬诐 拽诇讗, 讗) 讛殖' 诇止讗 讙指讘址讛旨 诇执讘执旨讬 讜职诇止讗 专指诪讜旨 注值讬谞址讬, 讜诇讻谉 讻讗谉 拽专讗讜 注讚讬谞讜 砖诪注讚谉 注爪诪讜 讻转讜诇注转 讝讜 砖谞拽专讗转 讝专谞讟讗"讞 砖诪拽砖专转 专讗砖讛 讘拽专讘讛 讜讗讬谉 诇讛 讛专诪转 专讗砖 讜讛讬讗 拽砖讜专 专讗砖讛 讘转讜讻讛 讗爪诇讛 讛讜讗 讚讘专 讟讘注讬, 讻谉 讛注谞讜讛 讛讬转讛 讗爪诇 讚讜讚 讛诪诇讱 注"讛 讟讘注讬转.
讜谞专讗讛 诇讬 诇讻谉 注诪讬讚转 讛讜诇讚 讘专讞诐 讗诪讜 专讗砖讜 砖驻诇 讜诪讜谞讞 讘讬谉 讬专讻讜转讬讜 讜讛讜讗 讻诪讜 转讬讘讛 诪专讜讘注转 (谞讬讚讛 诇:), 讜讛讬讬谞讜 讚讜讙诪转 讝讜 讛转讜诇注 砖拽讜专讬谉 讝专谞讟讗"讞 讻砖诪讻谞讬住 专讗砖讜 讘拽专讘讜 诇诇诪讚 砖讛讗讚诐 爪专讬讱 诇讛讝讛专 讘讝讛 砖诇讗 讬讛讬讛 诇讜 讙讗讜讛 砖讛讬讗 讘讛专诪转 专讗砖.
讜谞专讗讛 诇讬 讘住"讚 砖讬砖 专诪讝 诇转讜诇注 讘讗讜转讬讜转 注植讚执讬谞讜止 讘诪诇讜讗诐 注讬志谉 讚诇志转 讬讜志讚 谞讜志谉 讜讗志讜 住讜祝 讛诪诇讜讬 注讜诇讛 转拽"讬 [510] 讻诪谞讬谉 转讜诇注 [506] 注诐 讛讻讜诇诇 讚' 讗讜转讬讜转, 讜讛讻讬 拽讗诪专 讻砖讛讜讗 讬止砖值讈讘 讘址旨砖侄旨讈讘侄转 转址旨讞职讻职旨诪止谞执讬 (砖诪讜讗诇 讘' 讻讙, 讞) 讻诇讜诪专 讘注转 砖注讜住拽 讘转讜专讛 讛讬讛 注讚讬谞讜 砖诪注讚谉 注爪诪讜 讻转讜诇注 讜诪转讬 讛讬讛 讛注爪谞讬 砖诪拽砖讛 注爪诪讜 讻注抓 讛讜讗 讘注转 砖诪注讜专专 讞谞讬转讜 专讜爪讛 诇讜诪专 讻砖讬讜爪讗 诇诪诇讞诪讛.


砖讈侄讛指讬指讛 讝讜止专值拽 讞值抓 讜旨诪址驻旨执讬诇 砖讈职诪讜止谞侄讛 诪值讗讜止转 讞指诇指诇 讘旨职驻址注址诐 讗址讞址转, 讜职讛指讬指讛 诪执转职讗址谞旨值讞址 注址诇 诪指讗转址讬执诐. 驻专砖转讬 讘住讛"拽 讘侄旨谉 讬职讛讜止讬指讚指注 砖注砖讛 诇讜 讛拽讘"讛 谞住 诇讛讬讜转 讘讞抓 讝讛 专讜讞 讞讬讬诐 砖讬讛讬讛 谞讻谞住 讘讗讚诐 讝讛 讜讬讜爪讗 诪诪谞讜 讜谞讻谞住 讘讗讞专 砖讗爪诇讜 讜讻谉 注诇 讝讛 讛讚专讱 注讚 砖诪讜谞讛 诪讗讜转 讜讛讬讛 讛讞抓 讻诪讜 砖驻讬驻讜谉 注诇讬 讗讜专讞 砖讛讜讗 诪讬谉 谞讞砖 砖讚专讻讜 诇讛讬讜转 诪注讜驻祝 讘讗讜讬专 讜诇讻讱 谞拽专讗 砖职讈驻执讬驻止谉 注植诇值讬 讗止专址讞 (讘专讗砖讬转 诪讟, 讬讝) 谞诪爪讗 讛讞抓 砖诇讜 讻诪讜 砖驻讬驻讬谉 砖讛讜讗 诪讬谉 谞讞砖 讜讝讗转 讛讬转讛 诇讜 注诇 讗砖专 讝讬诪专 讙讜谞讚讗 讚谞讞砖.


讬指爪职转指讛 讘旨址转志拽讜止诇 讜职讗指诪职专指讛 诇讜止: "专址拽 讘旨执讚职讘址专 讗讜旨专执讬旨指讛 讛址讞执转旨执讬". 谞专讗讛 诇讬 讘住"讚 诪讛 砖讛讬讛 诪住驻专 讝讛 谞讞住专 诪诪谞讜 讘砖讘讬诇 注谞讬谉 讗讜专讬讛 讻讬 讛讜讗 讻转讘 讗诇 讬讜讗讘 诇讛注诪讬讚 讗转 讗讜专讬讛 讘专讗砖 讗谞砖讬 讛诪诇讞诪讛 讻讚讬 砖讬讛专讙 诇讻谉 讘注讘讜专 讝讛 谞讞住专 诪诪谞讜 诪讗转讬诐 砖讛讜讗 诪住驻专 讗讜转 专' 讗砖专 讘诪讬诇讜讗讜 讛讜讗 专讬砖 专讜爪讛 诇讜诪专 专讗砖. 讜诇讻谉 谞转谉 讛诪诇讱 注"讛 讻砖注砖讛 讛诪砖诇 诇讚讜讚 讛诪诇讱 注"讛 讘讚讘专 讗讜专讬讛 讗诪专 诇讜 砖职讈谞值讬 讗植谞指砖执讈讬诐 讛指讬讜旨 讘职旨注执讬专 讗侄讞指转 讗侄讞指讚 注指砖执讈讬专 讜职讗侄讞指讚 专指讗砖讈 (砖诪讜讗诇 讘' 讬讘, 讗), 讻转讬讘 专指讗砖讈 讘讗诇祝 讬转讬专讛 讜讗讬谉 讛讗诇祝 讬讜爪讗 讘诪讘讟讗 专诪讝 诇讜 砖讬讛讬讛 谞讞住专 诪谉 诪住驻专 讛讗诇祝 诪住驻专 专' 讘注讘讜专 讚讘专 讝讛 砖讛注诪讬讚 讗转 讗讜专讬讛 讘专讗砖 讗谞砖讬 讛诪诇讞诪讛 讻讚讬 砖讬讛专讙 讜诇讻谉 讗诪专 诇讜 讘转 拽讜诇 '专址拽 讘旨执讚职讘址专 讗讜旨专执讬旨指讛 讛址讞执转旨执讬' 讛讬讬谞讜 专拽 专讜爪讛 诇讜诪专 诪讬注讜讟 讬讛讬讛 诇讱 讛诪注讟讛 讜讞住专讜谉 诪谉 讻讞讱 讘讚讘专 讗讜专讬讛 讜谞专诪讝 讝讛 讙诐 讻谉 讘砖诐 讗讜旨专执讬旨指讛 砖讛讜讗 讗讜止讬指讛 专' 砖讬讛讬讛 诇讜 讗讜讬讛 讻诪住驻专 专'.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚讜讚 砖讬专讛 讗转讛 讗讜诪专. 注讬讬谉 讬讜诪讗 讚祝 讻讘 注"讘 转讜住驻讜转 讚"讛 讜讛讗诪专:


砖诐 讛讜讗 注讚讬谞讜 讛注爪谞讬. 注讬讬谉 专砖"讬 转注谞讬转 讚祝 讻讞 注"讗 讚"讛 讘谞讬 注讚讬谉 讛谉 讛谉:





诪专讗讬转 讛注讬谉

诇诪讛 谞拽专讗 砖诪讜 讻讜砖. 讗驻砖专 诇专诪讜讝 讚诪砖诐 砖讗讜诇 诇讻讜砖 讞住专 讜"讛 诇驻讬 砖讗讬谉 讛砖诐 砖诇诐 注讚 砖讬诪讞讛 讝讻专 注诪诇拽. 讜专讝"诇 讚专砖讜 诇砖讘讞:


讗诪专 专讘讬 砖诪讜讗诇 讘专 谞讞诪谞讬 讗"专 讬讜谞转谉 诪讗讬 讚讻转讬讘 谞讗诐 讚讜讚 讘谉 讬砖讬 讜谞讗诐 讛讙讘专 讛讜拽诐 注诇 讜讻讜'. 讗驻砖专 讚拽"诇 讻驻诇 讛讻转讜讘 讜讚专讬砖 讚讗讞专 砖讛讬讛 讚讜讚 讘谉 讬砖讬 讻讬 诪注转 讗砖专 谞讜讚注 砖讛讜讗 讘谉 讬砖讬 诪砖讞讜 砖诪讜讗诇 讛注"讛 诇诪诇讱 讗讞专 讝讛 注砖讛 注爪诪讜 讛讚讬讜讟 讜讛诇讱 讬讞祝 讜讛讬讛 诪转讻驻专 讘砖注讬专讛 讻讛讚讬讜讟 讻诪"砖 讘讝讛专 讜讘诪讚专砖 讜讘讝讛 讛讜拽诐 注诇 注讜诇讛 砖诇 转砖讜讘讛 讚讗诐 讞讟讗 讬讞讬讚. 讜讘驻住讜拽 讗驻砖专 诇专诪讜讝 讜谞讗诐 讛讙讘专 讙讬诪讟专讬讗 讛讜讬讛 讗讚谞讬 讙讘讜专讛 砖诪讬转讜转 讛讙讘讜专讜转 讻讬讞讜讚 讛讚讜讚讬诐. 讛讜拽诐 讗讜转讬讜转 诪拽讜讛 砖讛转砖讜讘讛 诪讟讛专转 讻诪拽讜讛. 讜诇专诪讝 讛拽讜讚诐 讛讜拽诐 讙讬诪讟专讬讗 讗讛讬讛 讚讛讛讬"谉 诇讛诪砖讬讱 诇讝讜"谉. 讜讘驻专讜砖 诇讬 讚讬讘专 爪讜专 讬砖专讗诇 讚讚专讬砖 讛讻讗 驻讬专砖 讛专讘 讛讙讚讜诇 诪讛专"专 讘专讜讱 讘专讝讬诇讬 讝"诇 诇讬 讚讬讘专 爪讜专 讬砖专讗诇 讻讬 讗诪专 讛' 专讗讬转讬 讘讘谞讬讜 诇讬 诪诇讱 讜讛驻砖讟 讛讜讗 诪讜砖诇 讘讗讚诐 讚讛讜讗 诪诇讱 注诇 讬砖专讗诇. 讗讘诇 讛讗诪转 诇讬 诪诇讱 驻讬专讜砖 注诇讬 诪诇讱 砖讛拽讘"讛 讙讜讝专 讜讛爪讚讬拽 诪讘讟诇 注讻"讚 讝"诇 讜讗谞讬 讘注谞讬讬 讗诪专转讬 讚讛讬讬谞讜 讗砖专 拽讜讚诐 讝讛 讻转讬讘 专讜讞 讛' 讚讬讘专 讘讬 讜诪诇转讜 注诇 诇砖讜谞讬 讻诇讜诪专 讗诇 转讞砖讚讜谞讬 砖讗谞讬 讗讜诪专 诇讬 讚讬讘专 讜讻讜' 砖专"诇 注诇讬 诪诇讱 讞"讜 诇讗 诪诇讘讬 讗诇讗 专讜讞 讛' 讚讬讘专 讘讬 讜专讜讞 讛拽讚砖 讗讜诪专转. 讜注驻"讝 讗驻砖专 诇驻专砖 诪讗诪专 砖讜讞专 讟讜讘 诪讝诪讜专 讬"讜 讗诪专 讚讜讚 诇驻谞讬 讛拽讘"讛 专讘讜谞讜 砖诇 注讜诇诐 讗注驻"讬 砖讗谞讬 诪诇讱 讛诪诇讻转讬讱 注诇讬 讜讛讜讗 转诪讜讛 诪讛 住"讚 讜诪讛 砖讘讞 讛讜讗 讝讛 讜注诇 驻讬 讛讗诪讜专 谞讬讞讗 讜讝"砖 讗诪专 讚讜讚 诇驻谞讬 讛拽讘"讛 讻诇讜诪专 砖讛讜讗 讬讜讚注 讛讗诪转 注诇 讚专讱 砖驻讬专砖 讛专讘 诪讛专"讬 谉' 讞讘讬讘 讝"诇 讘注讬谉 讬注拽讘 诪"砖 讚讜讚 诇驻谞讬 讛拽讘"讛 砖诪专讛 谞驻砖讬 讻讬 讞住讬讚 讗谞讬 讻讬 讛讜讗 讬讜讚注 讛讗诪转 砖讗谞讬 讞住讬讚. 讜讝"砖 讛讻讗 讗诪专 讚讜讚 诇驻谞讬 讛拽讘"讛 砖讛讜讗 讬讜讚注 讛讗诪转 讗注驻"讬 砖讗谞讬 诪诇讱 砖讛讻讜谞讛 注诇讬 诪诇讱 讛诪诇讻转讬讱 注诇讬 讜讗谞讬 讘注讬谞讬 讻讛讚讬讜讟 讜讛' 讘专讞诪讬讜 讬讘专讻谞讜 诇注讘讜讚转讜 讜讬讜住讬祝 诇谞讜 砖谞讜转 讞讬讬诐:





驻转讞 注讬谞讬诐

